pythainlp/thai-wiki-dataset-v4 huggingface dataset:
เดอะพิงก์พรินต์

เดอะพิงก์พรินต์  เป็นสตูดิโออัลบั้มลำดับที่ 3 ของแร็ปเปอร์ นิกกี มินาจ วางจำหน่ายเมื่อวันที่ 15 ธันวาคม ค.ศ. 2014 โดยยังมันนีเอ็นเตอร์เทนเมนต์, แคชมันนีเรเคิดส์ และรีพับลิกเรเคิดส์ มินาจร่วมอำนวยการสร้างอัลบั้มร่วมกับ เบิร์ดแมน, ลิล เวย์น และโรนัลด์ "สลิม" วิลเลียมส์ โดยมีโปรดิวเซอร์หลายคนเป็นผู้สร้างเสียงของอัลบั้ม "เดอะพิงก์พรินต์"ดูเหมือนจะแยกตัวออกจากแนวเพลงอัลบั้มแดนซ์ป็อปของสตูดิโออัลบั้มชุดที่สองของเธอ "" (2012) ซึ่งเป็นผลงานต่อเนื่องที่ได้รับอิทธิพลจากจุดเริ่มต้นของฮิปฮอปแบบเดิมของเธอ
เมื่อเปิดตัว"เดอะพิงก์พรินต์"ได้รับการวิจารณ์ในแง่บวกจากนักวิจารณ์เพลง โดยหลายคนชื่นชมการผลิตและเนื้อเพลง ในบรรดาอันดับรายการที่ดีที่สุดแห่งทศวรรษ อยู่ในอันดับที่ 166 ในรายการของ"พิตช์โฟร์ก" และอันดับที่ 60 ใน"โรลลิงสโตน" อัลบั้มนี้ครองอันดับสองในบิลบอร์ด 200 ของสหรัฐด้วยยอดขาย 244,000 ยูนิตในสัปดาห์แรก ซึ่งจำนวน 198,000 ยูนิตเป็นยอดขายล้วน ๆ ในสหราชอาณาจักร "เดอะพิงก์พรินต์"เปิดอันดับที่ 22 ในยูเคอัลบั้มชาร์ต ณ เดือนธันวาคม ค.ศ. 2015 แผ่นเสียงขายได้ 682,000 แผ่นในสหรัฐอเมริกา และได้รับการรับรอง 2x แพลตินัมจากสมาคมผู้ประกอบกิจการเพลงของสหรัฐอเมริกา (RIAA) โดยเพิ่มการสตรีมและติดตามยอดขายที่เทียบเท่า "เดอะพิงก์พรินต์"ได้รับการเสนอชื่อชิงรางวัลแกรมมี สาขาอัลบั้มแร็ปยอดเยี่ยมในปี ค.ศ. 2016
"เดอะพิงก์พรินต์"กำเนิดซิงเกิล: "Pills n Potions" "Anaconda" "Only" "Bed of Lies" "Truffle Butter" และ "The Night Is Still Young" ซิงเกิลที่สอง "Anaconda" สามารถขึ้นสูงสุดที่อันดับสองในบิลบอร์ดฮอต 100 กลายเป็นซิงเกิลที่มีชาร์ตสูงสุดของมินาจในขณะนั้น ในขณะที่อีกสี่ซิงเกิลขึ้นสูงสุดใน 40 อันดับแรกของฮอต 100 เพื่อโปรโมตอัลบั้มต่อไป เธอเริ่มแสดงคอนเสิร์ตครั้งที่สามในชื่อเดอะพิงก์พรินต์ทัวร์ซึ่งเริ่มในเดือนมีนาคม ค.ศ. 2015 และสิ้นสุดในเดือนสิงหาคม ค.ศ. 2015 โดยมีการแสดงมากกว่าห้าสิบรายการในช่วงห้าเดือน
ถนนวุฒากาศ

ถนนวุฒากาศ [วุด-ทา-กาด] เป็นถนนในเขตธนบุรีและเขตจอมทอง กรุงเทพมหานคร ถนนเชื่อมต่อถนนเทอดไทกับถนนจอมทอง มีเส้นทางถนนราชพฤกษ์ตัดผ่านถนนวุฒากาศทำให้สามารถใช้เส้นทางออกสู่ถนนเพชรเกษม เป็นถนนลาดยางขนาด 4 ช่องทางจราจร ไม่มีเกาะกลาง เขตทางกว้าง 15–18 เมตร มีซอยแยกทั้งสองฝั่งถนนเป็นระยะ ประชากรอยู่หนาแน่นระยะทางในเขตจอมทองประมาณ 1,500 เมตร
ชื่อของถนนตั้งชื่อตามหลวงเชิดวุฒากาศ (สุดใจ เชิดวุฒิ) หนึ่งในคณะรัฐมนตรี คณะที่ 24 ยุคจอมพล ป. พิบูลสงครามเป็นนายกรัฐมนตรี ซึ่งแต่เดิมย่านวุฒากาศ มีโรงเรียนหลวงเชิดวุฒากาศตั้งอยู่ที่ซอยวุฒากาศ 1 (หลวงเชิด) ซึ่งปัจจุบันปิดตัวลงไปแล้วและเป็นที่ตั้งของสถานีตำรวจนครบาลตลาดพลู นอกจากนั้นยังเป็นที่ตั้งของสถานีวุฒากาศ ในเส้นทางรถไฟฟ้าบีทีเอส สายสีลม ส่วนต่อขยายแยกตากสิน-บางหว้า สถานีตั้งอยู่บริเวณสี่แยกราชพฤกษ์-วุฒากาศ ทำให้มีคอนโดมิเนียมเกิดใหม่ขึ้นมา
ถนนวุฒากาศเป็นถนนที่วิ่งเกือบขนานไปกับเส้นทางคลองด่าน มีชุมชนโบราณตั้งอยู่ มีวัดโบราณได้แก่ วัดนางนองวรวิหาร วัดหนังราชวรวิหาร ชุมชนวัดนางนองเป็นชุมชนเก่าแก่สมัยพระบาทสมเด็จพระนั่งเกล้าเจ้าอยู่หัว เป็นศูนย์รวมครอบครัวศิลปินช่าง ศิลปะการแสดงวัฒนธรรมไทย–จีน ได้แก่ การละเล่นกระตั้วแทงเสือ การเชิดหัวสิงโต คณะวงปี่พาทย์กลองยาว เป็นต้น มีชุมชนหน้าแพซึ่งตั้งอยู่ริมคลองด่าน แต่เดิมเป็นชุมชนทางน้ำอาศัยอยู่บนแพ จนเมื่อมีการตัดถนนวุฒากาศก็ได้ย้ายขึ้นบก โดยมีบ้านหลวงเชิดวุฒากาศเป็นบ้านหลังแรก ปัจจุบันยังคงเป็นที่อยู่อาศัยเครือญาติของหลวงเชิดวุฒากาศ
มาซายะ มัตสึกาเซะ

มาซายะ มัตสึกาเซะ (<ruby>松風 雅也<rt>まつかぜ まさや</rt></ruby>, 9 กันยายน 1976 -) เป็น นักพากย์ ดีเจ นักแสดง ชาวญี่ปุ่น ชื่อจริงของเขาคือ มาซายะ วาตานาเบะ (渡邉 政也) เกิดที่ จังหวัดฟุกุชิมะ โตที่โตเกียว ส่วนสูง 177 ซม. สังกัดอาโอนิโปรดักชัน
ซายากะ โอฮาระ

ซายากะ โอฮาระ (<ruby>大原<rt>おおはら</rt></ruby> さやか, 6 ธันวาคม 1975 -) เป็น นักพากย์, ผู้บรรยาย, ดีเจ และ นักจัดรายการวิทยุ หญิง ชาวญี่ปุ่น เกิดที่เมืองโยโกฮามะ จังหวัดคานางาวะสังกัดสหกรณ์ผู้บริโภคนักแสดงโตเกียว
กิ่งดาว ดารณี

กิ่งดาว ดารณี (5 สิงหาคม พ.ศ. 2483 - 11 สิงหาคม พ.ศ. 2564) นักแสดงหญิงชาวไทย อดีตคู่ชีวิตของมิตร ชัยบัญชาพระเอกตลอดกาล
ประวัติ.
กิ่งดาว ดารณี เกิดเมื่อวันที่ 5 สิงหาคม พ.ศ. 2483 ที่ตำบลตลาด อำเภอเมือง จังหวัดสุราษฎร์ธานี เข้ามาเรียนหนังสือที่กรุงเทพจนจบชั้นเตรียมอุดมศึกษาปีที่ 2 จากโรงเรียนเบญจมราชาลัย หลังจบการศึกษากิ่งดาวทำงานเป็นพรีเซนเตอร์ประจำของบริษัทโฆษณาจากต่างประเทศแห่งหนึ่ง หลังจากนั้นก็มีผลงานโฆษณามากมาย เช่น โฆษณาน้ำหอม, ผงซักฟอก, ปาล์มโอลีฟแชมพู” เป็นต้น
เข้าสู่วงการ.
ต่อมาสำเนาว์ หิริโอตัปปะเป็นผู้ชักนำเข้าสู่วงการภาพยนตร์ โดยมี 2 นักพากย์หนังคือ "เทพจันทร์-อัญชลี" เป็นผู้ฝากฝังมา เมื่อคุณหวน รัตนงาม ตกลงให้เล่นหนังเรื่องแรกคุณสำเนาว์ก็ตั้งชื่อให้ว่า "กิ่งฟ้า ดอกเดือน"แต่ภริยาคุณสำเนาว์เห็นว่าไม่เหมาะ จึงตั้งใหม่ว่า "กิ่งดาว ดารณี" หนังที่กิ่งดาวรับแสดงเรื่องแรกคือ ตุ๊กตาพเนจร แต่หนังเรื่องที่ 2 คือ ฉุยฉาย ได้ออกฉายก่อน กิ่งดาวได้แสดงหนังกับพระเอก มิตร ชัยบัญชา เป็นครั้งแรกในหนังเรื่องที่ 3 ของเธอนั่น คือเรื่อง ใจเดียว ของต๊อกบูมภาพยนตร์
กิ่งดาวจึงได้พบรักกับพระเอกมิตร ชัยบัญชา และตกลงร่วมชีวิตคู่กัน ถึงแม้มิตรและกิ่งดาวจะไม่ได้เปิดเผยต่อสาธารณะชนว่าครองรักเป็นสามีภริยากัน แต่ก็เป็นที่รู้กันในวงการ สมัยนั้นแฟนหนังไทยหลายคนก็ทราบแต่ก็ไม่ได้ว่าอะไรสื่อมวลชนก็ไม่มีการแคะคุ้ยหาความจริงเหมือนสมัยนี้กิ่งดาวจึงมีผลงานหนังส่วนใหญ่เป็นหนังที่มิตรแสดงเป็นพระเอกแต่สุดท้ายหลังจากครองรักกันมาประมาณ 5 ปี ในปี พ.ศ. 2512 ทั้งสองก็ต้องเลิกร้างกันไปด้วยความเสียใจของทั้งสองฝ่ายเนื่องจากกิ่งดาวไม่ต้องการให้มิตรเล่นการเมืองหนังเรื่องสุดท้ายที่ทั้งสองแสดงด้วยกันคือ แม่นาคพระนคร ออกฉายในปี 2513
หลังจากนั้นกิ่งดาวก็บินไปเรียนหนังสือที่อังกฤษจนมิตรเสียชีวิตในปี 2513 กิ่งดาวจึงบินกลับมาเมืองไทยในปี 2514 เพื่อร่วมงานพระราชทานเพลิงศพมิตร ชัยบัญชา หลังจากนั้นก็ไม่ได้กลับไปอังกฤษอีกเลย เธอทำงานหลายแห่งจนประมาณปี 2518 ได้มาทำงานเป็นผู้จัดการฝ่ายบุคคลของโรงแรมแอมบาสซาเดอร์ ซึ่งผู้ใหญ่ที่ทำงานห้ามไม่ให้แสดงหนัง-ละครอีก เพราะทำงานเป็นถึงระดับผู้ใหญ่ของโรงแรมแล้ว โดยกิ่งดาวมีบุตรสาว1คน คือ กรกช โชติชุติ
บั้นปลายชีวิต.
ชีวิตช่วงหลังเธอใช้ชีวิตสงบไม่รับงานแสดงแต่เริ่มงานเขียนบันเทิงเรื่องราวชีวิตในวงการบันเทิง โดยนำลงเป็นตอน ๆ ให้ติดตามอ่านในนิตยสารดาราภาพยนตร์ และต่อมาได้มีการรวมเล่มเป็นพ็อกเก็ตบุ๊ก โดยได้รับเสียงตอบรับอย่างดีจากแฟนคลับ กิ่งดาว ดารณี ได้เสียชีวิตอย่างสงบเมื่อช่วงสายของวันที่ 11 สิงหาคม พ.ศ. 2564
ยิงปืนเวิลด์คัพ

ยิงปืนเวิลด์คัพ  เป็นการแข่งขันกีฬายิงปืนระหว่างประเทศ ซึ่งก่อตั้งโดยสหพันธ์กีฬายิงปืนนานาชาติ ในปี ค.ศ. 1986 เพื่อให้เป็นระบบเดียวกันสำหรับการคัดเลือกของกีฬายิงปืนในโอลิมปิกฤดูร้อน โดยมีการแข่งขัน 4 รายการต่อปีแยกแต่ละรายการ สำหรับนักยิงปืนที่ชนะเลิศนั้น มีตั้งแต่ปี ค.ศ. 1988 ในการแข่งขันที่เป็น "เวิลด์คัพรอบสุดท้าย"
เวิลด์คัพรอบสุดท้าย.
เวิลด์คัพรอบสุดท้ายในรายการปืนยาวและปืนสั้นมักจะจัดขึ้นในมิวนิค แต่ไม่เสมอไป เนื่องจากการแข่งขันยิงปืนของสหพันธ์กีฬายิงปืนนานาชาติสิ้นสุดฤดูกาล สถานที่และวันที่ของเวิลด์คัพรอบสุดท้ายในรายการปืนลูกซองมีความยืดหยุ่นมากกว่า ในรอบสุดท้าย นักกีฬาที่จะผ่านเข้ารอบได้ มีดังนี้
คาซูฮิโระ ยามาจิ

คาซูฮิโระ ยามาจิ (<ruby>山路 和弘<rt>やまじ かずひろ</rt></ruby>, 4 มิถุนายน 1954 -) เป็นนักแสดง นักพากย์ และ ผู้บรรยาย ชาวญี่ปุ่น เกิดที่เมืองอิงะ จังหวัดมิเอะ สังกัดแผนกการแสดงของคณะละครเซเน็นซะ
ภรรยาของเขาคือนักพากย์หญิง พัก โร-มี เมื่อวันที่ 22 มกราคม 2020 เขาได้ประกาศการแต่งงานในบล็อกของตัวเอง
ในเดือนมีนาคม 2021 เขาได้รับรางวัลในเซยูอะวอดส์ ครั้งที่ 15
ประเทศออสเตรียในโอลิมปิกฤดูร้อน 2024

ประเทศออสเตรีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 29 ของประเทศออสเตรียในโอลิมปิกฤดูร้อน
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ว่ายน้ำ.
ผลการแข่งขันดังนี้
ซัง นีลา อูตามา

ซัง นีลา อูตามา  เป็นเจ้าชายจากปาเล็มบังและเป็นผู้ก่อตั้งอาณาจักรซีงาปูราใน ค.ศ. 1299 โดยมีชื่อทางการที่นำมาใช้ในพิธีราชาภิเษกของพระองค์คือ ศรี ตริ ภุวนะ  ซึ่งแปลว่า "เจ้าแห่งสามโลก" โดย "สามโลก" ในที่นี่สิ่อถึงสามดินแดนในจักรวาล—สวรรค์ โลกมนุษย์ และบาดาล หรือในกรณีนี้คือการปกครองเหนือเกาะชวา, เกาะสุมาตรา และเทมาเส็ก/ซีงาปูรา มีการรับรองตำแหน่งนี้ในบริเวณอื่นของเอเชียตะวันออกเฉียงใต้
ซัง นีลา อูตามาสวรรคตใน ค.ศ. 1347 และศรี วิกรม วีระ พระราชโอรส ขึ้นครองราชย์ต่อ เรื่องราวชีวิตของพระองค์าและผู้สืบทอดได้รับการบันทึกใน "พงศาวดารมลายู" โดยนักวิชาการยังคงถกเถียงกันในเรื่องประวัติศาสตร์ของเหตุการณ์ที่บันทึกไว้ และบางคนเชื่อว่าซัง นีลา อูตามาอาจเป็นบุคคลในตำนาน แม้ว่าประวัติศาสตร์ของการตั้งถิ่นฐานในสิงคโปร์เมื่อคริสต์ศตวรรษที่ 14 ไม่เป็นที่โต้แย้งอีก ถึงกระนั้น De Jong โต้แย้งในบทความ "The Character of Malay Annals" ของเขาเองว่า เรื่องราวใน "พงศาวดารมลายู" อาจผสมผสานบุคคลและเหตุการณ์ทางประวัติศาสตร์ได้อย่างแนบเนียน
เวิลด์ยูธเกมส์ 1998

เวิลด์ยูธเกมส์ 1998  เป็นการแข่งขันกีฬาหลากหลายชนิดระดับนานาชาติครั้งแรก นักกีฬาเยาวชนเข้าร่วมแข่งขันมากกว่า 7,500 คนจาก 140 ประเทศทั่วโลก การแข่งขันจัดขึ้นที่กรุงมอสโก ประเทศรัสเซีย ตั้งแต่วันที่ 11 ถึง 19 กรกฎาคม ค.ศ. 1998
ชนิดกีฬา.
มีนักกีฬามากกว่า 7,500 คนเข้าร่วมการแข่งขัน ซึ่งเป็นนักกีฬาเยาวชนอายุต่ำกว่า 17 ปี ซึ่งเป็นตัวแทนของ 140 ประเทศลงแข่งขันในกีฬาหลายประเภท ได้แก่ ว่ายน้ำ ว่ายน้ำแบบประสานเสียง ยิมนาสติกและยิมนาสติกลีลาสมัยใหม่ ฟันดาบ ยูโดและกรีก-โรมัน
เค็นจิ โนจิมะ

เค็นจิ โนจิมะ (<ruby>野島 健児<rt>のじま けんじ</rt></ruby>, 16 มีนาคม 1976 -) เป็นนักพากย์ นักร้อง และ ผู้บรรยายชายชาวญี่ปุ่น เกิดที่เขตซูงินามิ โตเกียว สังกัดอาโอนิโปรดักชัน
พ่อของเขา อากิโอะ โนจิมะ และพี่ชายของเขา ฮิโรฟุมิ โนจิมะ ก็เป็นนักพากย์ และภรรยาของเขานักพากย์เช่นกัน ส่วนน้องชายของเขาคือซาโตชิ โนจิมะ เป็นนักเขียน ลูกชายคนโตของเขาคือโทยะ โนจิมะ เป็นนักแสดง ส่วนแม่เป็นนักธรรมชาติวิทยา
คิม กัง-มิน

คิม กัง-มิน (เกิด 2 ธันวาคม ค.ศ. 1998) เป็นนักแสดงชาวเกาหลีใต้ เขาเปิดตัวด้วยซีรีส์โทรทัศน์เรื่อง "ฮอตสโตฟลีก" (2019–2020) เขามีชื่อเสียงจากบทบาทในซีรีส์โทรทัศน์เรื่อง "เพลย์ลิสต์ชุดกาวน์" (2020–2021) และเว็บซีรีส์เรื่อง "ทูมายสตาร์" (2021-2022)
อิปปง

อิปปง (; โรมาจิ: "Ippon"; #เปลี่ยนทาง "หนึ่งแต้มเต็ม") เป็นแต้มสูงสุดที่นักกีฬาสามารถได้รับในการแข่งขันกีฬาศิลปะการต่อสู้ญี่ปุ่นที่ใช้การนับแต้มแบบ"อิปปง-วาซาอาริ" มักใช้ในกีฬาเค็นโด ยูโด คาราเต้ หรือยิวยิตสู
ในกีฬายูโด.
ในกีฬายูโด "อิปปง"อาจทำแต้มได้จากการทุ่ม จับยึด ล็อกคอ หรือล็อกข้อ สำหรับการทุ่มมีเกณฑ์สี่ประการในการได้"อิปปง" ได้แก่ ความเร็ว แรง การลงสู่พื้นด้วยหลัง และการควบคุมอย่างชำนาญจนจบการลงสู่พื้น สำหรับการจับยึดจะต้องจับยึดอย่างต่อเนื่องเป็นเวลา 20 วินาทีจึงจะได้"อิปปง" สำหรับการล็อกจะได้"อิปปง"เมื่อคู่ต่อสู้ยอมแพ้หรือหมดสติ การได้"วาซาอาริ"สองครั้งติดต่อกันโดยนักกีฬาคนเดียวกันก็รวมกันได้เป็น"อิปปง"เช่นกัน ("วาซาอาริ อาวาเซเตะ อิปปง") "อิปปง"ในกีฬายูโดมักนำมาเทียบได้กับหมัดชนะน็อกในกีฬามวย
วาซาอาริ

วาซาอาริ (; โรมาจิ: "Waza-ari") เป็นแต้มที่สูงที่สุดเป็นอันดับสองที่นักกีฬาสามารถได้รับในการแข่งขันกีฬาศิลปะการต่อสู้ญี่ปุ่นที่ใช้การนับแต้มแบบ"อิปปง-วาซาอาริ" มักใช้ในกีฬายูโด คาราเต้ หรือยิวยิตสู
"วาซาอาริ"ในกีฬายูโด.
"วาซาอาริ" เป็นแต้มที่สูงที่สุดเป็นอันดับสองที่นักกีฬาสามารถได้รับในกีฬายูโด แต้มอื่น ๆ ที่มีค่ารองลงมาได้แก่ "ยูโกะ"และ"โคกะ" ส่วนแต้มสูงที่สุดเป็นอันดับแรกคือ"อิปปง" ซึ่งเมื่อได้รับแล้วการแข่งขันจะจบลงโดยผู้ชนะคือผู้ที่ได้"อิปปง" ผู้ตัดสินให้แต้ม"วาซาอาริ"โดยการยกแขนขึ้นในแนวขนานกับพื้น ค่าของ"วาซาอาริ"สูงกว่าผลรวมของแต้มที่ต่ำกว่าใด ๆ ไม่ว่าจะได้กี่"ยูโกะ"หรือ"โคกะ" เมื่อหมดเวลา "วาซาอาริ"ก็ยังมีค่ามากกว่า
ในกีฬายูโด "วาซาอาริ"จะได้รับหลังจากการทุ่มฝ่ายตรงข้ามอย่างมีการควบคุมและความแม่นยำ แต่ไม่ถึงขอบเขตของ"อิปปง" หรือจับยึดที่หลังเป็นเวลาระหว่าง 15 ถึง 20 วินาทีบนเสื่อ เพื่อให้บรรลุถึงแต้ม"อิปปง" จำเป็นต้องมีองค์ประกอบสี่ประกา ได้แก่ การใช้เทคนิคยูโดทำให้คู่ต่อสู้ลงสู้พื้นเสื่อด้วยหลัง ด้วยแรง ความเร็ว และการควบคุม หากองค์ประกอบทั้งสี่แสดงออกไม่ครบหรือแสดงออกได้ไม่ดี ผู้ตัดสินยังสามารถให้"วาซาอาริ"ได้
อัส อเวนทูร่าส เดอ กุ้ย อี เอสโตปา

อัส อเวนทูร่าส เดอ กุ้ย อี เอสโตปา  เป็นการ์ตูนทีวีแอนิเมชันของประเทศบราซิล ออกอากาศทางช่องการ์ตูนเน็ตเวิร์ค สร้างโดย มาเรียนา คัลตาบิอาโน ฉายตอนแรกเมื่อปี พ.ศ. 2552
เนื้อเรื่อง.
การ์ตูนเป็นไปตามการผจญภัยของกุ้ยและเอสโตปา, หมาหนุ่มสองตัวและเพื่อนของพวกเขา โครเกเต้, ปิติบูโร, ฟีฟีเวลินญาและริบัลโด
ตัวละคร.
ตัวละครหลัก.
ตัวละครหลักเป็นสร้างในเว็บไซต์ อิกุ้ยนโญ่ (Iguinho) เมื่อปี พ.ศ. 2543
รายชื่อตอน.
รายชื่อตอนของ อัส อเวนทูร่าส เดอ กุ้ย อี เอสโตปา ทั้งหมดมี 5 ฤดูกาล และ 93 ตอน
การออกอากาศ.
ในประเทศบราซิล ฉายรอบปฐมทัศน์เมื่อปี พ.ศ. 2552 ในช่องการ์ตูนเน็ตเวิร์ค ฤดูกาลที่ 2 ฉายรอบปฐมทัศน์เมื่อปี พ.ศ. 2553 ฤดูกาลที่ 3 ฉายรอบปฐมทัศน์เมื่อวันที่ 13 พฤศจิกายน พ.ศ. 2554 การ์ตูนยังออกอากาศมาในช่องทีวี คัลทูร่าเมื่อปี พ.ศ. 2555, ตูนแคสต์, บูมเมอแรงและกุลลิ บราซิลอีกด้วย ฤดูกาลที่ 4 ฉายรอบปฐมทัศน์เมื่อวันที่ 7 กันยายน พ.ศ. 2558 ในช่องการ์ตูนเน็ตเวิร์ค ในปี พ.ศ. 2560 การ์ตูนเน็ตเวิร์คจบรายการโทรทัศน์แล้วเนื่องจากสิ้นสัญญาระหว่างมาเรียนา คัลตาบิอาโนและเทอร์เนอร์ และฉายรอบปฐมทัศน์ในช่องซูมู ในปี 2565 ออกอากาศมาในแพลตฟอร์มสตรีมมิ่ง เอชบีโอแม็กซ์และไพรม์วิดีโอ 
ในลาตินอเมริกา การ์ตูนถูกฉายรอบปฐมทัศน์ในเมื่อวันที่ 2 ธันวาคม พ.ศ. 2556 ในช่องตูนแคสต์ และบูมเมอแรง ฤดูกาลที่ 5 ฉายรอบปฐมทัศน์เมื่อวันที่ เมษายน พ.ศ. 2564 ในช่องบูมเมอแรง (ปัจจุบันเปลี่ยนเป็น การ์ตูนิโต)
ในประเทศแองโกลา, ประเทศโมซัมบิกและประเทศลักเซมเบิร์ก ออกอากาศมาในช่องกุลลิ บราซิล
ชายแพศยา

ชายแพศยา  เป็นละครโทรทัศน์ไทย แนวโรแมนติก-ดราม่า ผลิตโดย บริษัท ทีวีซีน แอนด์ พิคเจอร์ จำกัด สร้างจากบทประพันธ์ของ ว.วินิจฉัยกุล และบทโทรทัศน์ อ.ติณณา นำแสดงโดย ณัฐวุฒิ สกิดใจ, สิเรียม ภักดีดำรงฤทธิ์, ภาณุวัฒน์ เปรมมณีนันท์, รณิดา เตชสิทธิ์, มาสุ จรรยางค์ดีกุล, ฉัตรฑริกา สิทธิพรม, ฐกฤต ตวันพงค์ และ โอลิเวอร์ พูพาร์ต นอกจากนี้ยังเป็นผลงานการแสดงชิ้นแรกของ นนนี่-นนลนีย์ โอแกน ลูกสาวของ แอน-สิเรียม กำกับการแสดงโดย อดุลย์ ประยันโต ออกอากาศทาง ช่อง 3 เอชดี และ สตรีมมิงทางโทรทัศน์ บน เน็ตฟลิกซ์ พร้อมกับละครอีก 6 เรื่องคือ สะใภ้สายสตรอง, เพราะรัก, ที่สุดของหัวใจ, หมอหลวง, ใต้เงาตะวัน และ เลือดเจ้าพระยา โดยออกอากาศทุกวันศุกร์ วันเสาร์ และวันอาทิตย์ เริ่มตอนแรกวันอาทิตย์ที่ 16 เมษายน พ.ศ. 2566 ต่อจากละครเรื่อง เลือดเจ้าพระยา และออกอากาศตอนสุดท้ายในวันเสาร์ที่ 27 พฤษภาคม พ.ศ. 2566 ซึ่งเดิมทางช่อง 3 วางแผนที่จะให้ละครเรื่องเรือนทาส ออกอากาศต่อจากละครเรื่องชายแพศยา แต่ด้วยเหตุผลบางประการทำให้ทางช่องต้องนำละครเรื่อง คือเธอ กลับมารีรันอีกครั้ง
งานสร้าง.
ละครเรื่อง ชายแพศยา ทางบริษัททีวีซีนได้จัดพิธีบวงสรวงขึ้นเมื่อเดือนสิงหาคม พ.ศ. 2565 ที่สตูดิโอช่อง 3 หนองแขม พร้อมกับละครเรื่องสาปซ่อนรัก โดยก่อนหน้านั้นในเดือนพฤศจิกายน พ.ศ. 2564 ทางกองละครได้ทำการฟิตติ้งหรือลองเสื้อผ้าของบรรดานักแสดง
วิลลี โกรฟส์

แพทริก วิลเลียม โกรฟส์ (20 สิงหาคม ค.ศ. 1868 – 13 กุมภาพันธ์ ค.ศ. 1908) เป็นนักฟุตบอลชาวสกอตแลนด์ที่เล่นกองหน้าให้กับฮิเบอร์เนียน, เซลติก, เวสต์บรอมมิชอัลเบียน, แอสตันวิลลา และทีมชาติสกอตแลนด์ เขาเป็นที่รู้จักในฐานะผู้เล่นคนแรกที่มีค่าตัวในการย้ายทีมมากกว่า 100 ปอนด์
อาชีพ.
ฮิเบอร์เนียน.
โกรฟส์ซึ่งเล่นตำแหน่งกองหน้าได้เลื่อนชั้นขึ้นสู่ทีมชุดใหญ่ของฮิเบอร์เนียนด้วยวัยเพียง 16 ปีในช่วงฤดูกาล 1885–86 เขาผงาดเมื่อพาฮิเบอร์เนียนคว้าแชมป์สกอตติชคัพในปีถัดมา โดยเขาทำประตูได้ในรอบแรก รอบสอง นัดรีเพลย์ และรอบรองชนะเลิศ เวล ออฟ เวเลน ทีมคู่แข่งของฮิเบอร์เนียนในรอบรองชนะเลิศ ประท้วงว่า โกรฟส์ยอมรับการจ่ายเงินค่าจ้างจากฮิเบอร์เนียน ซึ่งจะผิดกฎหมายเนื่องจากการแข่งขันของสกอตแลนด์ยังคงเป็นประเภทมือสมัครเล่นในเวลานั้น
กบฏคีล

กบฏคีล  เป็นการก่อการกำเริบครั้งใหญ่ของลูกเรือแห่งกองเรือทะเลหลวงของเยอรมนีเมื่อวันที่ 3 พฤศจิกายน ค.ศ. 1918 และเป็นชนวนให้เกิดการปฏิวัติเยอรมันซึ่งจะทำให้ระบอบกษัตริย์ถูกขจัดไปภายในไม่กี่วัน เป็นอันสิ้นสุดจักรวรรดิเยอรมัน และนำไปสู่การก่อตั้งสาธารณรัฐไวมาร์
ภูมิหลัง.
ขวัญกำลังใจในกองเรือทะเลหลวง.
หลังยุทธนาวีที่จัตแลนด์ช่วงกลาง ค.ศ. 1916 ผู้นำจักรวรรดิเยอรมันไม่ต้องการเสี่ยงที่จะสูญเสียเรือเพิ่มที่ไม่สามารถทดแทนได้ กองเรือจึงจอดทอดสมออยู่เฉย ๆ นับตั้งแต่การสู้รบ เจ้าหน้าที่จำนวนมากถูกโอนไปยังเรือดำน้ำและเรือเบา ซึ่งยังคงมีบทบาทในการสู้รบ โดยทั่วไปแล้วพวกเขาจะถูกแทนที่ด้วยเจ้าหน้าที่หนุ่มที่ไม่รู้ว่าจะจัดการกับลูกเรือที่มีประสบการณ์มากกว่าอย่างไร วินัยและจิตวิญญาณของผู้ที่ยังคงอยู่กับเรือรบจึงได้รับผลกระทบ
ความไม่สงบครั้งใหญ่ในกองเรือเริ่มขึ้นในช่วงฤดูร้อนของ ค.ศ. 1917 บนเรือรบ "Friedrich der Grosse" เริ่มมีการจัดตั้งระบบคนรับใช้ในเรือประจำร้านตั้งแต่เดือนมีนาคม
หญิงเหล็กศาลเยาวชน

หญิงเหล็กศาลเยาวชน  เป็นซีรีส์โทรทัศน์แบบสตรีมมิ่งของเกาหลีใต้ปี ค.ศ. 2022 กำกับโดย ฮง ช็อง-ชาน นำแสดงโดย คิม ฮเย-ซู, คิม มู-ย็อล และอี ซ็อง-มิน ซีรีส์บอกเล่าเรื่องราวของผู้พิพากษาหญิงที่ขึ้นชื่อว่าเธอไม่ชอบเยาวชนเพราะเรื่องราวในอดีตและได้รับแต่งตั้งให้เป็นผู้พิพากษาศาลเยาวชน ออกอากาศทางเน็ตฟลิกซ์ เมื่อวันที่ 25 กุมภาพันธ์ ค.ศ. 2022
เรื่องย่อ.
หญิงเหล็กศาลเยาวชน ติดตามเรื่องราวของ ชิม อึน-ซ็อก ผู้พิพากษาฝีมือดีที่มีบุคลิกเย็นชาและห่างเหิน ซึ่งเป็นที่รู้จักว่าเธอไม่ชอบเยาวชน โดยเธอกลายเป็นผู้พิพากษาศาลเยาวชนในเขตยอนฮวา ที่นั่นเธอฝ่าฝืนธรรมเนียมปฏิบัติและมีวิธีการลงโทษผู้กระทำความผิดในแบบของเธอเอง เธอต้องจัดการและสร้างความสมดุลให้กับความเกลียดชังต่อผู้กระทำความผิดเล็กน้อยด้วยความเชื่อมั่นในความยุติธรรมและการลงโทษ
ละครเรื่องนี้ส่งข้อความว่าสังคมต้องรับผิดชอบต่อการกระทำของเยาวชนอย่างไร
ชิบิ ก็อดซิลลา โนะ เกียกูชู

ชิบิ ก็อดซิลลา โนะ เกียกูชู (; โรมาจิ: "Chibi Gojira no Gyakushū", "การตอบโต้ของก็อดซิลลาน้อย") เป็นซีรีส์อนิเมะโทรทัศน์ญี่ปุ่นขนาดสั้นในแฟรนไชส์ "ก็อดซิลลา" ของโทโฮ ผลิตโดยโทโฮและสตูดิโอพายอินเดอะสกาย ออกอากาศทางช่องทีวีโตเกียวและฉายทางยูทูบในฐานะเว็บซีรีส์ตั้งแต่เดือนเมษายนถึงมิถุนายน พ.ศ. 2566 ซีรีส์อนิเมะเป็นเรื่องราวบนเกาะสัตว์ประหลาดอันเป็นที่อาศัยของเหล่า"ไคจู"จากแฟรนไชส์"ก็อดซิลลา"ในรูปแบบ"ชิบิ"
 ให้เสียงโดย: จุง ฟูกูยามะ
 ให้เสียงโดย: โยชิตสึงุ มัตสึโอกะ
 ให้เสียงโดย: ทากูยะ เองูจิ
 ให้เสียงโดย: ริเอะ ทากาฮาชิ
สี จ้งซฺวิน

สี จ้งซฺวิน (15 ตุลาคม ค.ศ. 1913 – 24 พฤษภาคม ค.ศ. 2002) เป็นนักปฏิวัติชาวจีนและต่อมาเป็นข้าราชการการเมืองในสาธารณรัฐประชาชนจีน ถือกันว่า เขาเป็นหนึ่งในผู้นำรุ่นที่ 1 และรุ่นที่ 2 ของจีน เขามีส่วนร่วมในการปฏิวัติคอมมิวนิสต์จีนและการพัฒนาสาธารณรัฐประชาชนจีน ตั้งแต่การก่อตั้งฐานกองโจรคอมมิวนิสต์ทางตะวันตกเฉียงเหนือของจีนในคริสต์ทศวรรษที่ 1930 จนถึงการเริ่มต้นการเปิดเสรีทางเศรษฐกิจ ทางตอนใต้ของจีนในคริสต์ทศวรรษที่ 1980 บุตรชายคนที่ 2 ของเขาคือสี จิ้นผิง เลขาธิการพรรคคอมมิวนิสต์จีนคนปัจจุบัน
ประวัติและการศึกษา.
สีเกิดเมื่อวันที่ 15 ตุลาคม ค.ศ. 1913 ในครอบครัวที่เป็นเจ้าของที่ดินในชนบทของเทศมณฑลฟู่ผิง มณฑลฉ่านซี เขาเข้าร่วมยุวชนพรรคคอมมิวนิสต์จีน ในเดือนพฤษภาคม ค.ศ. 1926 และเข้าร่วมการเดินขบวนของนักเรียนในฤดูใบไม้ผลิ ค.ศ. 1928 ด้วยเหตุนี้ เขาจึงถูกเจ้าหน้าที่ฝ่ายก๊กมินตั๋งซึ่งกำลังอยู่ในอำนาจสั่งจำคุก ในคุก เขาเข้าร่วมพรรคคอมมิวนิสต์จีนในปี ค.ศ. 1928
การทำงาน.
กองทัพแดง.
ในปี ค.ศ. 1930 สีได้รับแต่งตั้งจากพรรคให้ทำงานในกองทัพแห่งชาติ ภายใต้หยาง หู่เฉิง ในเดือนมีนาคม ค.ศ. 1932 เขาเป็นผู้นำการจลาจลภายในกองทัพที่ไม่ประสบความสำเร็จในอำเภอเหลี่ยงตัน มณฑลกานซู่ ต่อมาเขาได้เข้าร่วมกองโจรคอมมิวนิสต์ทางตอนเหนือของแม่น้ำเว่ย์
พรรคเปลี่ยน

พรรคเปลี่ยน (ย่อ: ป.) เป็นพรรคการเมืองไทยที่จดทะเบียนก่อตั้งพรรคเมื่อวันที่ 14 มีนาคม พ.ศ. 2566 โดยมีพันธ์ธวัช นาควิสุทธิ์ และชัชวงศ์ ธรรมราภา เป็นหัวหน้าพรรคและเลขาธิการพรรคคนแรก
บทบาททางการเมือง.
การเลือกตั้ง พ.ศ. 2566.
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคเปลี่ยนส่งผู้สมัครในระบบแบ่งเขตทั้งหมด 18 เขต และระบบบัญชีรายชื่อ 13 คน โดยไม่เสนอชื่อบุคคลให้แต่งตั้งเป็นนายกรัฐมนตรี แต่ไม่ได้รับเลือกตั้งทั้งระบบแบ่งเขตและระบบบัญชีรายชื่อ
พนมกุเลน

พนมกุเลน  เป็นเทือกเขาและเป็นส่วนหนึ่งของอุทยานแห่งชาติพนมกุเลนในจังหวัดเสียมราฐ ประเทศกัมพูชา
ภูมิศาสตร์.
พนมกุเลนเป็นที่ราบสูงปานกลางอยู่ทางใต้ของทิวเขาพนมดงรัก ระยะทางประมาณ และอยู่ห่างจากเสียมราฐไปทางเหนือประมาณ 
จุดที่สูงที่สุดอยู่ที่ และมีความสูงค่อนข้างสม่ำเสมอ เฉลี่ย ตลอดแนว
ในทางธรณีวิทยา พนมกุเลนส่วนใหญ่เป็นหินทราย มีความสำคัญในฐานะเหมืองหินในสมัยเมืองพระนคร เหมืองหินหลักอยู่ทางตะวันออกเฉียงใต้ของเทือกเขา
รายชื่อเบื้องต้นสำหรับการเสนอชื่อเป็นมรดกโลก.
สถานที่แห่งนี้ถูกเพิ่มเข้าไปในรายชื่อเบื้องต้นสำหรับมรดกโลกของกัมพูชาเมื่อวันที่ 27 มีนาคม ค.ศ. 2020 (ประกาศครั้งแรกเมื่อวันที่ 1 ธันวาคม ค.ศ. 1992) เพื่อให้ได้รับการเสนอชื่อภายใต้เกณฑ์มรดกโลก (iii) (iv) และ (v) ความพยายามยังคงดำเนินต่อไปในปี ค.ศ. 2016 เมื่อครอบครัวกว่า 300 ครอบครัวถูกย้ายออกจากพื้นที่ และปรับปรุงสิ่งอำนวยความสะดวกที่มีอยู่สำหรับนักท่องเที่ยว
คำอธิบาย.
เทือกเขาพนมกุเลนอยู่ห่างจากนครวัดไปทางเหนือ ชื่อของมันหมายถึง "ภูเขาลิ้นจี่" มีสถานที่ศักดิ์สิทธิ์อยู่บนยอดเขา
กาลัตส์

กาลัตส์  เป็นเมืองศูนย์กลางการปกครองของเทศมณฑลกาลัตส์ ในภูมิภาคทางภูมิศาสตร์ที่ชื่อมอลเดเวียตะวันตก ตั้งอยู่ทางทิศตะวันออกของประเทศโรมาเนีย กาลัตส์เป็นเมืองท่าบนฝั่งแม่น้ำดานูบ 
จากข้อมูลสำมะโนปี 2021 เมืองมีประชากรมากเป็นอันดับ 8 ของประเทศ กาลัตส์เป็นเมืองศูนย์กลางเศรษฐกิจที่เกี่ยวข้องกับท่าเรือกาลัตส์ อู่ซ่อมเรือ และโรงงานเหล็กที่ใหญ่ที่สุดของโรมาเนียที่ชื่อโรงงานเหล็กกาลัตส์
คิง ก่อนบ่าย

ณภัทร ชุ่มจิตตรี (เกิด 9 พฤษภาคม พ.ศ. 2525) เป็นที่รู้จักกันในชื่อ คิง ก่อนบ่าย เป็นนักแสดงชาวไทย ที่มีเอกลักษณ์เป็นที่จดจำได้ คือเลียนแบบเสียงนักร้องดังได้หลายคนและบางครั้งแสดงเลียนแบบนักการเมือง ถือได้ว่าเป็นอีกก็อปปี้โชว์มากความสามารถอีกรายของวงการบันเทิง โดยเป็นนักแสดงหลักของรายการ ก่อนบ่ายคลายเครียด แต่ลาออก เพื่อเข้าร่วมการเมืองเต็มตัว อีกทั้งเป็นนักการเมืองท้องถิ่นอีกด้วย
ประวัติ.
ณภัทร ชุ่มจิตตรี เกิดเมื่อวันที่ 9 พฤษภาคม พ.ศ. 2525 ที่จังหวัดประจวบคีรีขันธ์ โดยบิดาทำงานเป็นอบตจังหวัดประจวบคีรีขันธ์ โดยปัจจุบันบิดาของเขาทำงานเป็นผู้ช่วยผู้ใหญ่บ้าน โดยบิดาและและมารดาของเขาแยกทางตอนเด็กเป็นคนที่ชอบดูตลกตั้งแต่เด็กและเป็นคนตลก มีอยู่วันหนึ่งได้มีเจ้าของวงดนตรีได้ชวนไปอยู่วงของเขา โดยเขาใช้ชื่อ คิง ซุปเปอร์ฮา โดยเล่นตลกในจังหวัด ภายหลังเกิดปัญหากับทางบ้านทำให้หนีออกจากบ้านทิ้งครอบครัวไปอยู่กับผู้หญิงอีกคนแต่ก็เลิกรากันไป เมื่อเรียนจบ ปวช. ได้มาทำงานเป็นผู้จัดการศูนย์รถยนต์แห่งหนึ่งโดยทำงานจนได้รับความนับถือจากศูนย์รถยนต์แห่งนั้น 
คิงได้เข้าสู่วงการบันเทิงด้วยการไปเจอเว็บไซด์ประกาศหานักแสดงตลกเข้าไปในรายการ ก่อนบ่ายคลายเครียด โดยเขาก็สามารถผ่านการประกวดและได้เข้าไปเล่น โดยได้ไปเล่นเป็นตัวประกอบของรายการอยู่นานพอสมควรภายหลังได้ไปอยู่กับกับคณะ สุเทพ สีใส ทำให้ฐานะทางการเงินเริ่มดีขึ้น แต่เพราะเจ้าตัวติดการพนันและความเจ้าชู้ของตัวเองทำให้เขาต้องเลิกกับภรรยาอีกคน
คิง เริ่มชื่อเสียงจากการเป็นก็อปปี้โชว์จากการสนับสนุนของ นุ้ย เชิญยิ้ม โดยเขาเล่นเป็นเงาเสียงเสก โลโซ จากรายการ กิ๊กดู๋ ทำให้ชิวิตของคิงรุ่งโรจน์เป็นอย่างมากทำให้คิงมีงานในวงการบันเทิงมากมาย
การศึกษา.
จบมัธยมศึกษาตอนต้นจาก โรงเรียนอ่าวน้อยวิทยานิคม 
จบการศึกษาระดับ ปวช. จาก เทคนิคประจวบคีรีขันธ์ 
จบการปริญญาตรีจาก คณะมนุษยศาสตร์ สาขาสื่อสารมวลชน มหาวิทยาลัยรามคำแหง 
ปัจจุบัน กำลังศึกษาปริญญาโท หลักสูตรบริหารธุรกิจมหาบัณฑิต สาขาการจัดการฟุตบอลอาชีพ มหาวิทยาลัยราชภัฏสวนสุนันทา 
ชีวิตส่วนตัว.
คิงสมรสกับ อาย ณัฏฐิชานันท์ ชุ่มจิตรดี และมีบุตรกับอายด้วยกันสองคน
บทบาทด้านการเมือง.
คิงเข้ามามีบทบาทแวดวงการเมืองซึ่งเป็นสิ่งที่ชื่นชอบมาตั้งแต่เด็ก โดยเขามาเป็นที่ปรึกษากิตติมศักดิ์ นายกเทศมนตรี จังหวัดประจวบคีรีขันธ์
โดยในปี 2566 คิงได้เข้ามามีบทบาทการเมืองแบบเต็มตัวด้วยการเปิดตัวเป็นว่าที่ผู้สมัคร ส.ส. พรรคพลังประชารัฐ ในการแม้ก่อนหน้านี้เคยออกมาโจมตีรัฐบาล ในการสมัครรับเลือกตั้งสมาชิกสภาผู้แทนราษฎรจังหวัดประจวบคีรีขันธ์ ในการเลือกตั้ง พ.ศ. 2566 โดยเขาได้ลงสมัคร ส.ส.ประจวบคีรีขันธ์ เขต 1 ประกอบด้วยอำเภอสามร้อยยอด อำเภอกุยบุรี อำเภอเมืองประจวบคีรีขันธ์ (ยกเว้นตำบลห้วยทราย) และอำเภอปราณบุรี (เฉพาะตำบลปากน้ำปราณ) โดยเขาได้หมายเลข 11 อีกด้วย แต่ไม่ได้รับการเลือกตั้ง
คณะสงฆ์ชินกัก

คณะสงฆ์ชินกัก (เกาหลี: ; ฮันจา: ) คือคณะสงฆ์นิกายคุยหยานของประเทศเกาหลีใต้ ก่อตั้งขึ้นใน ค.ศ. 1947 โดยโฮดัง (นามเดิม ซ็อน คยู-ชัง; ค.ศ. 1902–1963) นักพรตคณะนี้จะนับถือพระไวโรจนพุทธะเป็นสำคัญเสียยิ่งกว่าพระโคตมพุทธเจ้า ผู้เป็นองค์พระศาสดา มีคำสอนสำคัญ เรียกว่า "ธรรมกายมหาไวโรจนพุทธะ" ประกอบด้วยการดำรงอยู่สามขั้นตอน ได้แก่ "วิโมกษ์" (ความหลุดพ้น) "ปรัชญา" (ปัญญาให้ถึงความหลุดพ้น) และ "ธรรมกาย" (สภาวะดั้งเดิมของพุทธะ) โดยรับคำสอนพื้นฐานมาจากศาสนาพุทธนิกายชิงงงที่ปรับขึ้นใหม่ รวมเข้ากับความเชื่อเรื่องมณฑลสองแบบ คือ ครรภธาตุ และวัชรธาตุ มีบทสวดมนต์หลักเป็นภาษาเกาหลีเพียงหกพยางค์ คือ "อม มานี บันเม ฮุม"  และภายในธรรมศาลาจะไม่มีพระพุทธรูปตั้งอยู่ หากแต่มีสัญลักษณ์ "อีว็อนซัง"  หรือสัญลักษณ์แห่งความจริงแท้อยู่ตรงหน้า
คณะสงฆ์ชินกักถูกจัดให้เป็นศาสนาพุทธเพื่อสังคม (Engaged Buddhism) หรือศาสนาพุทธแบบมนุษยนิยม (Humanistic Buddhism) ด้วยมีความพยายามในการที่จะให้หลักธรรมและหลักการทางศาสนาเพื่อพัฒนาสหโลก ด้วยเหตุนี้คณะสงฆ์ดังกล่าวจึงได้ดำเนินกิจกรรมผ่านมูลนิธิสวัสดิการสังคมเป็นของตนเอง เช่น การบริจาคสิ่งของและช่วยเหลือชาวเกาหลีเหนือแปรพักตร์ หรือการสอนภาษาเกาหลีแก่พระสงฆ์และประชาชนชาวพม่า เป็นอาทิ นอกจากจะมีเขตวัดในเขตประเทศเกาหลีใต้แล้ว พวกเขายังมีเขตวัดกระจายไปในต่างประเทศ ได้แก่ ประเทศจีน ประเทศเนปาล ประเทศศรีลังกา ประเทศแคนาดา และสหรัฐ
อย่างไรก็ตาม คณะสงฆ์ชินกักจะมีลักษณะพิเศษแตกต่างจากคณะสงฆ์อื่นในประเทศเกาหลีใต้ คือ พระสงฆ์มีลักษณะแบบปุโรหิตใกล้เคียงกับลัทธิว็อนบุล เพราะสามารถไว้ผมยาวหรือสมรสได้ แต่จะแตกต่างกับลัทธิว็อนบุลตรงที่พระสงฆ์พร้อมคู่สมรสสามารถแสดงธรรมเทศนาร่วมกันได้ เดิมเมื่อมีกิจกรรมทางศาสนา ศาสนิกชนจะนั่งบนเบาะเพื่อฟังธรรมเทศนา แต่ในระยะหลังมานี้ได้เปลี่ยนเป็นเก้าอี้นั่งใกล้เคียงกับของโบสถ์ในศาสนาคริสต์
โรงเรียนวชิรธรรมสาธิต

โรงเรียนวชิรธรรมสาธิต (อักษรย่อ: ว.ธ.) เป็นโรงเรียนมัธยมศึกษาประเภทสหศึกษาขนาดใหญ่ ส่วนราชการสังกัดสำนักงานเขตพื้นที่การศึกษามัธยมศึกษา เขต 2 สำนักงานคณะกรรมการการศึกษาขั้นพื้นฐานกระทรวงศึกษาธิการ อยู่ในเครือข่ายสหวิทยาเขตนวสิรินครินทร์ ตั้งอยู่ในเลขที่ 1253 ซอยวชิรธรรมสาธิต 57 ถนนสุขุมวิท 101/1 แขวงบางจาก เขตพระโขนง กรุงเทพมหานคร 10260
ประวัติ.
โรงเรียนวชิรธรรมสาธิต ได้ก่อตั้งสถาปนาเมื่อวันที่ 23 กุมภาพันธ์ พ.ศ. 2510 โดยท่านเจ้าคุณพระโสภณวชิรธรรม อดีตเจ้าอาวาสวัดวชิรธรรมสาธิตวรวิหาร ด้วยความที่อยากจะช่วยอบรมเยาวชน ท่านจึงได้บอกบุญให้สาธุชนช่วยกันซื้อที่ดินเพื่อที่จะมอบให้กับทางวัด ซึ่งทางวัดก็ได้มอบที่ดินของวัดที่มีเนื้อที่ 8 ไร่ 30 ตารางวา ให้กับทางกรมสามัญศึกษา กระทรวงศึกษาธิการ เพื่อใช้สร้างโรงเรียน และทางกรมสามัญศึกษาฯ ก็ได้จัดสรรงบประมาณ 800,000 บาท เพื่อก่อสร้างอาคารเรียนหลังแรก จำนวน 8 ห้องเรียน โดย จอมพล ถนอม กิตติขจร นายกรัฐมนตรีในสมัยนั้น ได้มาเป็นประธานประกอบพิธีวางศิลาฤกษ์ ณ อาคารเรียนหลังแรก เมื่อวันที่ 18 มิถุนายน พ.ศ. 2510
ต่อมา วันที่ 20 ธันวาคม พ.ศ. 2510 ทางวัดวชิรธรรมสาธิต ได้เอื้อเฟื้อให้วัสดุมาก่อสร้างประกอบรั้วชั่วคราวโดยแถวรอบบริเวณที่ดินของโรงเรียน และทางกรมสามัญฯก็ได้แต่งตั้งท่านเจ้าคุณโสภณวชิรธรรมเป็นผู้อุปการะโรงเรียนและท่านก็ได้เชิญประชาชนเข้ามามีส่วนร่วมในการเป็นคณะกรรมการพัฒนาการศึกษาฯ เพื่อเปิดโอกาสให้คนในท้องถิ่นได้มีส่วนร่วมเข้าช่วยเหลือในการพัฒนาการศึกษาของโรงเรียน
ปี พ.ศ. 2515 ได้มีการต่อเติมสร้างอาคารเรียนหลังที่ 2 เพื่อปรับปรุงเป็นห้องสมุดเป็นจำนวนเงิน 24,272.50 บาท
ปี พ.ศ. 2516 ได้ก่อสร้างบ่อน้ำบาดาลพร้อมถังเก็บน้ำและเครื่องสูบน้ำให้โรงเรียนเป็นเงิน 70,525 บาท และซื้อรถยนต์โดยสารขนาดเล็กมอบให้ทางโรงเรียน 1 คัน เป็นเงิน 40,000 บาท
ปี พ.ศ. 2519 จนถึงปัจจุบัน ได้จัดหารายได้ตั้งมูลนิธิการศึกษาโสภณวชิรธรรม โดยมีเงินกองทุนประมาณ 1,000,000 บาท
ปี พ.ศ. 2547 ได้รับความร่วมแรงร่วมใจจากผู้ปกครองนักเรียน ประชาชน และผู้มีจิตศรัทธาร่วมบริจาคในการจัดสร้างโดมประชาชน งบประมาณ 5,960,000 บาท
ปี พ.ศ. 2551 ทางโรงเรียนได้รับงบมาจากสำนักงานกรรมการศึกษาขั้นพื้นฐาน หรือ "สพฐ." เพื่อจัดซื้อที่ดินพื้นที่ติดกับรั้วโรงเรียนด้านฝั่งทิศเหนือเพิ่มอีก 3 ไร่ 32 ตารางวา เป็นจำนวนเงิน 36,960,000 บาท
ปี พ.ศ. 2554 ทางโรงเรียนได้รับงบจาก สพฐ. มาประมาณ 89,000,000 บาท เพื่อจัดสร้างอาคารเรียนหลังที่ 7 ซึ่งสร้างเป็นอาคารแบบ 7 ชั้นพิเศษ จัดจ้างในราคา 29,000,000 บาท โดยเป็นงบเหลือจ่าย และยังจัดสร้างห้องสมุดมีชีวิต โดยงบประมาณที่จัดสร้างนั้นอยู่ที่ 9,998,000 บาท
ปี พ.ศ. 2564 ทางโรงเรียน ได้รับงบประมาณจากรายได้สถานศึกษา จํานวน 391,292 บาท เพื่อดำเนินการติดตั้งระบบงานไฟฟ้าและได้รับเงินจากรายได้สถานศึกษา จำนวน 498,620 บาท เพื่อดำเนินการติดตั้งจอ LED ณ เวทีใต้ฐานลานโดมของโรงเรียน
ปัจจุบัน โรงเรียนวชิรธรรมสาธิต มีพื้นที่รวมทั้งหมดเป็น 11 ไร่ 62 ตารางวา ประกอบไปด้วย อาคารเรียน 6 หลัง อาคารประกอบ 1 หลัง เริ่มเปิดสอนตั้งแต่ชั้นมัธยมศึกษาปีที่ 1 ถึง ชั้นมัธยมศึกษาปีที่ 6
ชิมบะ สึจิยะ

ชิมบะ สึจิยะ (; โรมาจิ: "Tsuchiya Shinba", 4 เมษายน 1996) เป็นนักพากย์และนักแสดงชาวญี่ปุ่น เกิดที่โตเกียว ไม่ได้สังกัดสำนักงานนักพากย์ใด ส่วนสูง 170 ซม. มีพี่สาว 2 คนคือ โฮโนกะ สึจิยะ และทาโอะ สึจิยะ เป็นนักแสดง
ประธานาธิบดีซิมบับเว

ประธานาธิบดีซิมบับเว  เป็นประมุขแห่งรัฐและหัวหน้ารัฐบาลของประเทศซิมบับเว ประธานาธิบดีเป็นประธานคณะรัฐมนตรีแห่งชาติและเป็นผู้บังคับบัญชาของกองกำลังป้องกันประเทศซิมบับเว ผู้ดำรงตำแหน่งประธานาธิบดีคนปัจจุบัน คือ เอ็มเมอร์สัน อึมนังกากวา ตั้งแต่วันที่ 24 พฤศจิกายน ค.ศ. 2017 ถัดจากรอเบิร์ต มูกาบี ที่ลาออกหลังเกิดการรัฐประหารในปี 2017
ประวัติ.
ตำแหน่งประธานาธิบดีซิมบับเวก่อตั้งขึ้นในปี 1980 หลังจากประเทศได้รับเอกราชจากสหราชอาณาจักร ตามข้อตกลงของ Lancaster House นั้น เดิมทีซิมบับเวเป็นสาธารณรัฐที่มีรัฐสภา โดยประธานาธิบดีมีบทบาทในพิธีการเป็นส่วนใหญ่ อำนาจที่แท้จริงตกเป็นของนายกรัฐมนตรี รอเบิร์ต มูกาบี
คานาอัน บานาน่า กลายเป็นประธานาธิบดีคนแรก โดยต่อมาหลังจากที่เขาลาออกจากตำแหน่งในปี 1987 มีการแก้ไขรัฐธรรมนูญเพื่อให้ตำแหน่งประธานาธิบดีเป็นตำแหน่งผู้บริหาร และตำแหน่งนายกรัฐมนตรีถูกยกเลิก รอเบิร์ต มูกาบีได้รับการแต่งตั้งให้ดำรงตำแหน่งแทน และได้รับเลือกด้วยสิทธิของตนเองในปี 1990 และอีกสี่ครั้งหลังจากนั้น
สำนักนายกรัฐมนตรีได้รับการฟื้นฟูขึ้นใหม่อันเป็นผลมาจากการเจรจาทางการเมืองในปี 2008 ถึง 2009 แต่ถูกยกเลิกอีกครั้งหลังการลงประชามติร่างรัฐธรรมนูญปี 2013 ภายใต้กฎที่ใช้โดยการลงประชามติเดียวกัน ประธานาธิบดีดำรงตำแหน่งได้สูงสุดสองวาระเป็นเวลาห้าปี อย่างไรก็ตามสิ่งนี้จะไม่มีผลกับวาระการดำรงตำแหน่งในอดีตหรือกำลังดำรงตำแหน่ง ณ ปี 2013 
การรัฐประหารในปี 2017 และการลาออกของ รอเบิร์ต มูกาบี.
เมื่อวันที่ 14 พฤศจิกายน ค.ศ. 2017 เจ้าหน้าที่ทหารติดอาวุธจากกองกำลังป้องกันประเทศซิมบับเวได้บุกเข้าไปใน Zimbabwe Broadcasting Corporation ในกรุงฮาราเร ก่อนที่พลตรี Sibusiso Moyo จะออกมาถ่ายทอดสดทางโทรทัศน์โดยประกาศว่ากองทัพได้เปิดใช้ปฏิบัติการที่ต่อมารู้จักกันในชื่อ "ปฏิบัติการคืนค่า” Moyo ระบุว่าประธานาธิบดี รอเบิร์ต มูกาบี และครอบครัวของเขาจะปลอดภัยและรับประกันความปลอดภัยของพวกเขา เนื่องจากปฏิบัติการมุ่งเป้าไปที่อาชญากรรอบตัวเขาเท่านั้น สิ่งที่ตามมาหลังจากนั้นคือการวางแผนอย่างดีและดำเนินการปราบปรามสมาชิกของฝ่ายภายในพรรค ZANU-PF ที่ปกครองซึ่งรู้จักกันในนาม G40 โดยดำเนินการอย่างระมัดระวัง ตำรวจสาธารณรัฐซิมบับเวและองค์กรข่าวกรองกลางซึ่งถือว่าภักดีต่อประธานาธิบดีทั้งคู่ถูกทำให้เป็นกลางโดยกองทัพ ซึ่งจับกุมผู้นำระดับสูงบางคนของพวกเขา
เมื่อวันที่ 21 พฤศจิกายน ค.ศ. 2017 รอเบิร์ต มูกาบี ต้องเผชิญหน้ากับการฟ้องร้องจากสภาและวุฒิสภาในเซสชั่นที่รวมกัน แต่มูกาบีประกาศลาออกจากตำแหน่งประธานาธิบดี ทำให้อดีตรองประธานาธิบดี Emmerson Mnangagwa สาบานตนเข้ารับตำแหน่งแทนเมื่อวันที่ 24 พฤศจิกายน ค.ศ. 2017
การดำรงตำแหน่ง.
การเลือกตั้ง.
เอ็มเมอร์สัน อึมนังกากวา ลงสมัครรับเลือกตั้งใหม่ในปี 2018 ในฐานะผู้สมัครรับเลือกตั้งของพรรค ZANU–PF Morgan Tsvangirai หัวหน้าพรรคฝ่ายค้านหลัก MDC-T เสียชีวิตเมื่อต้นปี ทำให้ Nelson Chamisa ขึ้นดำรงตำแหน่งแทน และได้ทำการลงสมัครเป็นผู้สมัครของพรรค MDC Alliance โดยท้ายที่สุด อึมนังกากวา ได้รับเลือกอีกครั้ง โดยได้รับคะแนนเสียง 50.8% ส่วน Chamisa ได้ไป 44.3% แต่อย่างไรก็ตามผลการเลือกตั้งนี้ถูกโต้แย้งโดย MDC Alliance
หงซี

หงซี  เป็นนามศักราชของจักรพรรดิหงซี จักรพรรดิองค์ที่ 4 แห่งราชวงศ์หมิง และใช้เป็นเวลา 1 ปี ในเดือนพฤษภาคม ค.ศ. 1425 (ศักราชหงซี ปีที่ 1 เดือน 6) จักรพรรดิเซฺวียนเต๋อขึ้นครองราชย์สืบต่อมา ในปีต่อมา ศักราชหงซีถูกเปลี่ยนเป็นศักราช
ฟูโกกุ เคียวเฮ

ฟูโกกุ เคียวเฮ (ประเทศมั่งคั่ง แสนยานุภาพแข็งแกร่ง) เดิมเป็นวลีจากงานเขียนจีนโบราณในยุครณรัฐชื่อจ้านกว๋อเซ่อ เป็นคำขวัญประจำชาติของญี่ปุ่นในช่วงยุคเมจิ แทนที่คำขวัญซนโนโจอิ ("เทิดทูนจักรพรรดิ ขับไล่คนป่าเถื่อน")
นิรุกติศาสตร์.
ในยุครณรัฐของจีน รัฐฉินได้ให้ความสำคัญกับการเพิ่มพูนความมั่งคั่งของรัฐและอำนาจทางทหาร หรือที่รู้จักกันในสำนวนว่า "ฟู่กั๋ว เฉียงปิง" สำนวนนี้ถูกนำมาใช้ในยุคเมจิของญี่ปุ่นในชื่อ ฟูโกกุ เคียวเฮ
ความสำคัญ.
คำขวัญคือเป้าหมายหลักของฮัมบัตสึ ฟูโกกุ เคียวเฮนำมาซึ่งการกำหนดนโยบายเพื่อเปลี่ยนแปลงสังคมญี่ปุ่นด้วยความพยายามอย่างเต็มที่ที่จะไล่ตามตะวันตก
สโมสรฟุตบอลทัพหลวง ยูไนเต็ด

สโมสรฟุตบอลทัพหลวง ยูไนเต็ด เป็นสโมสรฟุตบอลอาชีพในประเทศไทย โดยเป็นสโมสรตัวแทนจากตำบลทัพหลวง อำเภอเมืองนครปฐม จังหวัดนครปฐม ปัจจุบันเล่นในไทยลีก 3 โซนภาคตะวันตก
ประวัติ.
สโมสรฟุตบอลทัพหลวง ยูไนเต็ด ก่อตั้งเมื่อปี 2564 โดยนายชนะกิจ พวงอินทร์ นายกองค์การบริหารส่วนตำบลทัพหลวง จังหวัดนครปฐม และประธานศูนย์ฝึกฟุตบอล "ตุ้ยนุ้ย อคาเดมี่" ซึ่งเป็นศูนย์ฝึกฟุตบอลสำหรับเยาวชนในตำบลทัพหลวง ที่ต้องการต่อยอดให้เยาวชนในศูนย์ฝึกได้หาประสบการณ์ในการลงแข่งขันในรายการของสมาคมฟุตบอลแห่งประเทศไทย นอกเหนือจากการลงแข่งขันในละแวกท้องถิ่น จึงก่อตั้งสโมสรฟุตบอลทัพหลวง ยูไนเต็ดขึ้น และส่งทีมเข้าแข่งขันเป็นครั้งแรกในไทยแลนด์ อเมเจอร์ลีก ฤดูกาล 2564 ซึ่งเป็นการแข่งขันในระดับสมัครเล่น แต่การแข่งขันในรายการดังกล่าวถูกยกเลิกโดยสมาคมฟุตบอล เนื่องจากสถานการณ์การระบาดทั่วของโควิด-19 ในประเทศไทย 
จากนั้นสโมสรส่งทีมเข้าร่วมการแข่งขันอีกครั้งในรายการไทยแลนด์ อเมเจอร์ลีก ฤดูกาล 2565 โซนภาคตะวันตก โดยได้ลงแข่งขันเป็นครั้งแรกและตกรอบมินิลีก ต่อมาในปี 2566 ทางสมาคมฟุตบอลฯได้ก่อตั้งไทยแลนด์ เซมิโปรลีกซึ่งเป็นลีกระดับกึ่งอาชีพขึ้น โดยสโมสรผ่านเกณฑ์มาตรฐานสำหรับการคัดเลือกสโมสรฟุตบอลระดับสมัครเล่นที่จากเดิมลงแข่งขันในไทยแลนด์ อเมเจอร์ลีก เข้ามาแข่งขันในระดับไทยแลนด์ เซมิโปรลีก ซึ่งเป็นลีกกึ่งอาชีพ
สโมสรลงแข่งขันใน "ไทยแลนด์ เซมิโปรลีก ฤดูกาล 2566 – โซนภาคตะวันตก" โดยใช้สนามกีฬากลาง 1 มหาวิทยาลัยเกษตรศาสตร์ วิทยาเขตกำแพงแสน เป็นสนามเหย้า และสามารถสร้างผลงานคว้าแชมป์โซนภาคตะวันตก พร้อมกับได้สิทธิ์เลื่อนชั้นสู่ไทยลีก 3 ซึ่งเป็นลีกอาชีพได้สำเร็จ
ในเดือน เมษายน พ.ศ. 2566 สโมสรได้จดทะเบียนเป็นนิติบุคคลในชื่อ "บริษัท ทัพหลวง ยูไนเต็ด จำกัด" และเริ่มดำเนินการก่อสร้างสนามเหย้าเป็นของตนเองบนพื้นที่กว่า 12 ไร่ บริเวณบ้านม่วงตารส ตำบลทัพหลวง โดยในระหว่างที่การก่อสร้างสนามยังไม่แล้วเสร็จ สโมสรได้ทำการเช่าสนามกีฬาเทศบาลตำบลปากท่อ จังหวัดราชบุรี เป็นสนามเหย้าชั่วคราว
 "ณ วันที่ 28 มีนาคม 2568"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
 "ณ วันที่ 25 กุมภาพันธ์ พ.ศ. 2567"
ประเทศเอสโตเนียในโอลิมปิกฤดูร้อน 2024

ประเทศเอสโตเนีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 9 ติดต่อกันของประเทศหลังยุคโซเวียต และเป็นครั้งที่ 14 ในประวัติศาสตร์โอลิมปิกฤดูร้อน
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ว่ายน้ำ.
ผลการแข่งขันดังนี้
ประเทศฮังการีในโอลิมปิกฤดูร้อน 2024

ประเทศฮังการี มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นักกีฬาฮังการีได้ปรากฏตัวในกีฬาโอลิมปิกฤดูร้อนทุกครั้ง ยกเว้นสองครั้งได้แก่ โอลิมปิกฤดูร้อน 1920 ที่แอนต์เวิร์ป เนื่องจากมีบทบาทในสงครามโลกครั้งที่หนึ่ง; และ โอลิมปิกฤดูร้อน 1984 ที่ลอสแอนเจลิส ซึ่งเป็นส่วนหนึ่งของการคว่ำบาตรโซเวียต
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ว่ายน้ำ.
ผลการแข่งขันดังนี้
วัดบางแก้วผดุงธรรม

วัดบางแก้วผดุงธรรม เป็นวัดราษฎร์ สังกัดคณะสงฆ์ฝ่ายธรรมยุติกนิกาย ตั้งอยู่ในตำบลท่ามะเดื่อ อำเภอบางแก้ว จังหวัดพัทลุง มีที่ดินตั้งวัดเนื้อที่ 10 ไร่ 3 งาน 32 ตารางวา ปัจจุบันมีพระครูมงคลวัฒน์ เป็นเจ้าอาวาส
วัดบางแก้วผดุงธรรม หรือชาวบ้านนิยมเรียกสั้น ๆ ว่า วัดผดุงธรรม สร้างขึ้นเมื่อ พ.ศ. 2513 โดยมี นายเคล้า อินทรอาสา เป็นตัวแทนของชาวบ้านดําเนินการสร้างวัดขึ้นในที่ดินของตนเอง ได้รับอนุญาตให้สร้างวัด วันที่ 5 เมษายน พ.ศ. 2519 กระทรวงศึกษาธิการประกาศตั้งเป็นวัดเมื่อวันที่ 23 เมษายน พ.ศ. 2520 ได้รับพระราชทานวิสุงคามสีมาเมื่อวันที่ 18 พฤษภาคม พ.ศ. 2525
อาคารเสนาสนะที่สำคัญ ได้แก่ ศาลาการเปรียญ มีพระพุทธโสธร (จำลอง) เป็นพระประธาน ขนาดศาลามีความกว้าง 10 เมตร ยาว 22 เมตร โครงสร้างไม้ สร้างเมื่อ พ.ศ. 2514 กว้าง 14 เมตร ยาว 30 เมตร หอฉันสร้างเมื่อ พ.ศ. 2505 โครงสร้างไม้ กุฎิสงฆ์จํานวน 16 หลัง เป็นอาคารไม้ 14 หลัง ครึ่งตึกครึ่งไม้ 1 หลังและอีก 1 หลัง และมีศาลาที่พักผ่อน 6 หลัง มีเจดีย์พิพิธภัณฑ์หลวงปู่เปลื้อง (อดีตเจ้าอาวาส)
แบร์ทา เบ็นทซ์

แบร์ทา เบ็นทซ์ (3 พฤษภาคม ค.ศ. 1849 - 5 พฤษภาคม ค.ศ. 1944) เป็นผู้บุกเบิกและประดิษฐ์ยานยนต์สัญชาติเยอรมัน เธอเป็นหุ้นส่วนทางธุรกิจและเป็นภรรยาของคาร์ล เบ็นทซ์ นักประดิษฐ์รถยนต์ เมื่อวันที่ 5 สิงหาคม ค.ศ. 1888 เธอเป็นบุคคลแรกที่ขับรถยนต์ที่มีเครื่องยนต์สันดาปภายในเป็นระยะทางไกล นับเป็นการทดสอบภาคสนามครั้งแรก โดยเธอขับเบ็นทซ์พาเท็นท์-โมทอร์วาเกิน ไปพร้อมลูกชาย 2 คนเพื่อไปเยี่ยมญาติ โดยเธอประดิษฐ์ผ้าเบรกและแก้ไขปัญหาต่าง ๆ ตลอดการเดินทาง ในการทำเช่นนั้น เธอทำให้พาเท็นท์-โมทอร์วาเกิน ได้รับความสนใจไปทั่วโลก
ประวัติ.
เซซิเลีย แบร์ทา ริงเงอร์ เกิดเมื่อวันที่ 3 พฤษภาคม ค.ศ. 1849 ในครอบครัวที่ร่ำรวยในเมืองฟอทซ์ไฮม์ ราชรัฐบาเดิน
2 ปีก่อนแต่งงานกับคาร์ล เบ็นทซ์ เธอใช้สินสอดส่วนหนึ่ง ลงทุนในบริษัทผลิตเหล็กที่ล้มเหลวของเขา ในฐานะหญิงโสด เธอก็สามารถทำได้ ตามกฎหมายของเยอรมัน แบร์ทาสูญเสียอำนาจตามกฎหมายในการทำหน้าที่เป็นนักลงทุน เมื่อวันที่ 20 กรกฎาคม ค.ศ. 1872 แบร์ทา ริงเงอร์แต่งงานกับคาร์ล เบ็นทซ์
อันฟอร์กิฟเวน

อันฟอร์กิฟเวน  เป็นสตูดิโออัลบั้มชุดแรกของเกิร์ลกรุปเกาหลีใต้เลเซราฟิม วางจำหน่ายโดยซอร์ซมิวสิกเมื่อวันที่ 1 พฤษภาคม ค.ศ. 2023 อัลบั้มมี 13 เพลง รวมถึงซิงเกิล "อันฟอร์กิฟเวน" และ "อีฟไซคีแอนด์เดอะบลูเบียดส์ไวฟ์"
อัลบั้มเปิดตัวที่อันดับหนึ่งในเซอร์เคิลอัลบั้มชาร์ต และได้รับการรับรอง Million โดย Korea Music Content Association (KMCA) สำหรับยอดขาย 1,000,000 หน่วย เปิดตัวในสหรัฐที่อันดับ 6 ใน"บิลบอร์ด" 200 กลายเป็นอัลบั้มของกลุ่มที่ติดสิบอันดับแรก และได้รับรางวัลอัลบั้มยอดเยี่ยมจากโกลเดนดิสก์อะวอดส์ ครั้งที่ 38
เบื้องหลังและการวางจำหน่าย.
วันที่ 16 มีนาคม 2023 ซอร์ซมิวสิกรายงานว่าเลเซราฟิมจะปล่อยอัลบั้มในต้นเดือนพฤษภาคม และได้รับการยืนยันเมื่อวันที่ 3 เมษายนว่าสตูดิโออัลบั้มชุดแรกของวงจะใช้ชื่อว่า"อันฟอร์กิฟเวน" และวางจำหน่ายในวันที่ 1 พฤษภาคม หนึ่งวันต่อมา กำหนดการโปรโมตได้รับการเผยแพร่ วันที่ 10 เมษายน วิดีโอทีเซอร์ของอัลบั้มได้รับการเผยแพร่ วันที่ 17 เมษายน วิดีโอตัวอย่างแทร็กได้รับการเผยแพร่ หนึ่งวันต่อมา รายชื่อเพลงได้รับการเผยแพร่โดยมี "อันฟอร์กิฟเวน" เป็นซิงเกิลหลัก วันที่ 24 เมษายน วิดีโอทีเซอร์ไฮไลต์เมดเลย์ได้รับการเผยแพร่ ทีเซอร์มิวสิกวิดีโอเผยแพร่ในวันที่ 28 และ 30 เมษายน อัลบั้มปล่อยออกมาพร้อมกับมิวสิกวิดีโอเพลง "อันฟอร์กิฟเวน" ในวันที่ 1 พฤษภาคม
ประสิทธิภาพเชิงพาณิชย์.
วันที่ 11 เมษายน ค.ศ. 2023 สื่อต่าง ๆ รายงานว่า"อันฟอร์กิฟเวน"มียอดขายมากกว่าหนึ่งล้านชุดจากการสั่งซื้อล่วงหน้าในเวลาน้อยกว่าหนึ่งสัปดาห์ ยอดสั่งซื้อล่วงหน้าเพิ่มขึ้นเป็น 1,380,000 ชุดภายในวันที่ 28 เมษายน อัลบั้มเปิดตัวในอันดับที่ 6 ในชาร์ตอัลบั้มหลักของ"บิลบอร์ด" 200 ของสหรัฐ เมื่อวันที่ 15 พฤษภาคม ค.ศ. 2023 ซึ่งนับเป็นครั้งแรกที่เลเซราฟิมเข้าสู่ 10 อันดับแรกของชาร์ตตั้งแต่เปิดตัว
การโปรโมต.
ก่อนที่อันฟอร์กิฟเวนจะวางจำหน่ายในวันที่ 1 พฤษภาคม 2023 เลเซราฟิมได้จัดอีเวนต์สดบนยูทูบ เพื่อแนะนำอัลบั้มและเพลง รวมถึง "อันฟอร์กิฟเวน" และเพื่อสื่อสารกับแฟน ๆ
ชาร์ต.
<templatestyles src="Col-begin/styles.css"/>
ฝูงแผ่นดินไหวในคาบสมุทรโนโตะ

ฝูงแผ่นดินไหวในคาบสมุทรโนโตะ  เป็นฝูงแผ่นดินไหวขนาดเล็กที่กระจุกตัวกันในพื้นที่ทางตอนเหนือของคาบสมุทรโนโตะ จังหวัดอิชิกาวะ เกิดขึ้นตั้งแต่เดือนธันวาคม ค.ศ. 2020 จนถึงปัจจุบัน
กลไกเปลือกโลก.
ในคาบสมุทรโนโตะ จังหวัดอิชิกาวะ มีจำนวนแผ่นดินไหวเพิ่มขึ้นตั้งแต่ประมาณปี ค.ศ. 2018 และจำนวนแผ่นดินไหวได้เพิ่มขึ้นอย่างเห็นได้ชัดตั้งแต่เดือนธันวาคม ค.ศ. 2020 จากข้อมูลของกรมอุตุนิยมวิทยาญี่ปุ่นในเดือนมกราคม ค.ศ. 2021 สามารถตรวจจับแผ่นดินไหวได้มากถึง 150 ครั้ง (มีความรุนแรงของแผ่นดินไหว 1 ขึ้นไปในมาตราชินโดะ) ในฝูงแผ่นดินไหวครั้งนี้มีแผ่นดินไหวที่สุดแรงที่สุดคือขนาด 7.6 เกิดเมื่อวันที่ 1 มกราคม ค.ศ. 2024 วัดความรุนแรงได้ชินโดะ 7 ในเมืองชิกะ นอกจากนี้ในวันที่ 5 พฤษภาคม ค.ศ. 2023 เกิดแผ่นดินไหวขนาด 6.5 ชินโดะ 6+ ในเมืองซูซุ 
แผ่นดินไหวเหล่านี้เกิดขึ้นเป็นชุด ๆ ในรัศมีประมาณ 15 กม. ไปทางตะวันออก ตะวันตก ทางเหนือ และทางใต้ แต่แผ่นดินไหวจะเกิดชุกเป็นพิเศษบริเวณจากทางเหนือไปทางตะวันออก พื้นที่เกิดแผ่นดินไหวมีแนวโน้มที่จะขยายตัวขึ้นเรื่อย ๆ บริเวณปลายคาบสมุทร ตั้งแต่เดือนพฤศจิกายน ค.ศ. 2022 แผ่นดินไหวเริ่มแผ่ขยายไปตามชายฝั่งทางตะวันออกเฉียงใต้ด้วย 
โดยสาเหตุของการเกิดแผ่นดินไหวที่แน่ชัดยังไม่เป็นที่รู้จัก แต่ข้อมูลของศาสตราจารย์โยชิฮิโระ ฮิรามัตสึ (教授の平松良浩) จากมหาวิทยาลัยคานาซาวะระบุว่าเปลือกโลกกำลังขยายดันตัวเนื่องจากมีของไหลผุดดันขึ้นมาจากใต้ดิน มีการสังเกตว่าการเคลื่อนไหวของเปลือกโลกในจุดนี้ทำให้พื้นดินสูงขึ้น จนถึงตอนนี้พื้นดินได้ยกตัวสูงขึ้น 4 ซม. ในเมืองซูซุ ค่อนข้างยากที่จะสังเกตการเคลื่อนที่ของเปลือกโลกในภูมิภาคโนโตะซึ่งไม่มีภูเขาไฟอยู่รอบ ศาสตราจารย์จุนอิจิ นากาจิมะ แห่งสถาบันเทคโนโลยีแห่งโตเกียวได้คาดการณ์ว่าอาจมีปริมาณน้ำจำนวนมากใต้คาบสมุทรจากข้อมูลผลการวิเคราะห์การแพร่กระจายของแผ่นดินไหวในอดีตในภูมิภาคแห่งนี้ นอกจากนี้เราสามารถคาดการณ์จำนวนที่จะเกิดและเส้นทางที่จะเกิดในอนาคตก็อาจทำนายการเกิดแผ่นดินไหวได้
หริหราลัย

หริหราลัย  เป็นเมืองโบราณและเป็นเมืองหลวงของอาณาจักรขอม ตั้งอยู่ใกล้เสียมราฐ ประเทศกัมพูชา ปัจจุบัน สิ่งที่เหลืออยู่ของเมืองคือซากปรักหักพังของปราสาทหลายแห่ง ได้แก่ ปราสาทพระโค ปราสาทบากอง และปราสาทโลเลย#เปลี่ยนทาง #เปลี่ยนทาง 
นิรุกติศาสตร์.
ชื่อ "หริหราลัย" มาจากชื่อของพระหริหระ เทพเจ้าในศาสนาฮินดูที่โดดเด่นในยุคก่อนเมืองพระนครของกัมพูชา ชื่อ "พระหริหระ" ประกอบด้วย "หริ" (หนึ่งในนามของพระวิษณุที่อยู่ในพระวิษณุสหัสรนาม) และ "หระ" (หมายถึงพระอิศวร)
ประวัติศาสตร์.
ปลายคริสต์ศตวรรษที่ 8 พระเจ้าชัยวรมันที่ 2 ได้พิชิตดินแดนอันกว้างใหญ่ใกล้กับโตนเลสาบ อย่างน้อยที่สุดในช่วงเวลานี้ พระองค์ได้ตั้งเมืองหลวงของพระองค์ที่หริหราลัย#เปลี่ยนทาง อย่างไรก็ตาม เมื่อพระองค์ประกาศพระองค์เป็นกษัตริย์ของประเทศในปี ค.ศ. 802 พระองค์ไม่ได้เลือกหริหราลัยเป็นเมืองหลวง แต่เลือกมเหนทรบรรพตบนที่ราบสูงพนมกุเลนเป็นเมืองหลวง ต่อมา พระองค์ย้ายกลับเมืองหลวงไปยังหริหราลัย ที่ซึ่งพระองค์เสด็จสวรรคตในปี ค.ศ. 835
พระเจ้าชัยวรมันที่ 2 ถูกสืบราชบัลลังก์ต่อมาโดยพระเจ้าชัยวรมันที่ 3 และต่อมาโดยพระเจ้าอินทรวรมันที่ 1 ซึ่งเป็นผู้สร้างปราสาทบนภูเขาที่เรียกว่าปราสาทบากอง และการสร้างบารายอินทราทาทากะจนสำเร็จ
เชิงอรรถ.
<templatestyles src="Reflist/styles.css" />
หมู่เกาะลามู

หมู่เกาะลามู เป็นหมู่เกาะซึ่งตั้งอยู่ในมหาสมุทรอินเดีย ใกล้บริเวณชายฝั่งตะวันออกเฉียงเหนือของประเทศเคนยา มีเมืองสำคัญได้แก่เมืองลามู (Lamu) และเมืองคีอุนกา (Kiunga) อยู่ในเขตการปกครองของเทศมณฑลลามู จังหวัดโคสต์ ประกอบไปด้วยเกาะขนาดใหญ่ ได้แก่ เกาะปาเต เกาะมันดา และเกาะลามู นอกจากนี้ยังมีเกาะขนาดน้อย คือ เกาะคิวายู ซึ่งขึ้นอยู่กับแหล่งสงวนธรรมชาติทางทะเลคีอุนกา (Kiunga Marine National Reserve)
หมู่เกาะแห่งนี้เป็นที่ตั้งของแหล่งโบราณคดีที่สำคัญหลายแห่ง เช่น เมืองตักวา (Takwa) และเมืองมันดา (Manda) บนเกาะมันดา และเมืองชันกา (Shanga) บนเกาะปาเต ซึ่งปัจจุบันมีการขุดค้นทางโบราณคดีบ้างแล้ว อันจะเกิดประโยชน์ต่อการศึกษาประวัติศาสตร์และวัฒนธรรมของชาวสวาฮีลี
ในชุมชนบนเกาะมีมุขปาฐะ เล่าเรื่องราวของกองเรือสินค้าของเจิ้ง เหอ ซึ่งจมลงใกล้เกาะลามูเมื่อ ค.ศ. 1415 ชาวจีนผู้รอดชีวิตได้ตั้งถิ่นฐานบนเกาะและสมรสกับหญิงท้องถิ่น เรื่องราวดังกล่าวได้รับการพิสูจน์ จากการค้นพบโบราณวัตถุที่เชื่อมโยงและสนับสนุนมุขปาฐะ และมีการตรวจดีเอ็นเอของประชาชนบนเกาะซึ่งพบว่าชาวเกาะบางคนมีบรรพบุรุษเชื้อสายจีนจริง
เดินเม

เดินเม (,) คือกลุ่มชาวยิวสะบาโตผู้หลบซ่อนในจักรวรรดิออตโตมัน แม้ภายนอกพวกเขาเข้ารีตศาสนาอิสลาม แต่ก็ยังคงรักษาระบบความเชื่อแบบยิว และปฏิบัติตนตามคับบาลาห์อย่างลับ ๆ พวกเขามีศูนย์กลางอยู่ที่เมืองเทสซาโลนีกี โดยมีศาสนสถานคือมัสยิดเยนี  เป็นศูนย์รวมจิตใจของชาวเดินเมประจำเมืองดังกล่าว
การนับถือศาสนาอิสลามของชาวยิวกลุ่มนี้เกิดขึ้น หลังจากซับบาไท เซวี  รับบีชาวยิวเซฟาร์ดี อ้างตนว่าเป็นเมสสิยาห์ของชาวยิว ทำให้มีสาวกคอยติดตามอยู่เป็นจำนวนมาก และในเวลาต่อมาเขาถูกรัฐบาลออตโตจับกุมตัว และให้เลือกระหว่างการถูกประหารชีวิต หรือยอมเปลี่ยนไปนับถือศาสนาอิสลาม เซวีแสร้งทำเป็นเลื่อมใสศรัทธาในศาสนาอิสลามและเปลี่ยนศาสนาเพื่อเลี่ยงโทษประหาร ด้วยเหตุนี้ชาวยิวสะบาโตส่วนหนึ่งจึงยอมเข้ารีตเป็นมุสลิม จึงถูกเรียกว่า "เดินเม" อันเป็นภาษาตุรกี แปลว่า "ผู้ละทิ้งความเชื่อ" กระนั้นพวกเขายังนับถือและปฏิบัติศาสนกิจแบบชาวยิวอย่างลับ ๆ หลังการแลกเปลี่ยนประชากรระหว่างกรีซกับตุรกีใน ค.ศ. 1925 ชาวเดินเมจึงโยกย้ายออกไปจากเมืองเทสซาโลนีกี ชาวยิวสะบาโตบางส่วนยังคงอาศัยอยู่ในประเทศตุรกีจนถึงคริสต์ศตวรรษที่ 21 ในฐานะลูกหลานของชาวเดินเม
ปัจจุบันไม่มีข้อมูลจำนวนประชากรชาวเดินเมหรือจำนวนคนที่เรียกตนเองด้วยชื่อดังกล่าว แม้จะมีลูกหลานบางคนยังอาศัยอยู่ในย่านเทชวีกีเย ในเมืองอิสตันบูลก็ตาม พวกเขามีสุสานเป็นของตนเอง เรียกว่าสุสานบึลบึลเดเร  หรือสุสานชาวซาโลนีกา 
หลังการก่อตั้งประเทศอิสราเอลขึ้นใน ค.ศ. 1948 มีชาวเดินเมเพียงไม่กี่ครอบครัวที่อพยพไปยังประเทศอิสราเอล ใน ค.ศ. 1994 อิลกาซ โซร์ลู  นักบัญชีชาวตุรกี ที่อ้างว่าตนสืบเชื้อสายเดินเมมาแต่ฝ่ายมารดา ได้เผยแพร่บทความในวารสาร เปิดเผยว่าตนเองมีเชื้อสายเดินเม และได้นำเสนอความเชื่อทางศาสนาอย่างลับของชาวเดินเม หัวหน้ารับบีแห่งตุรกี และหน่วยทางศาสนาของอิสราเอล ไม่ยอมรับว่าชาวเดินเมเป็นยิว เพราะพวกเขาทิ้งศรัทธาในศาสนายูดาห์มายาวนาน โซร์ลูจึงยื่นคำร้องต่อศาลอิสตันบูลในเดือนกรกฎาคม ค.ศ. 2000 ขอให้เปลี่ยนศาสนาในบัตรประชาชนของตนเองจาก "อิสลาม" เป็น "ยูดาห์" ซึ่งเขาชนะคดีในเวลาต่อมา ต่อมาเบธดิน หรือศาลศาสนายูดาห์ประจำตุรกี ได้ให้การยอมรับว่าเขาเป็นชาวยิว แต่เนื่องจากพวกเขาไม่ได้รับการยอมรับว่าเป็นยิว ชาวเดินเมจึงไม่มีสิทธิ์ในกฎหมายว่าด้วยการกลับคืน (Law of Return) ของรัฐบาลอิสราเอล
ห้าอธิราช

ห้าอธิราช  หมายถึงผู้ปกครองที่มีอำนาจโดยเฉพาะอย่างยิ่ง 5 รัฐของจีนในยุควสันตสารทของประวัติศาสตร์จีน (770 ถึง 476 ปีก่อนคริสตกาล) บางครั้งเรียกอีกอย่างหนึ่งว่า "ยุคแห่งอธิราช" ซึ่งเป็นรัฐที่ก่อตั้งขึ้นในช่วงที่ราชวงศ์โจวล่มสลาย
การออกเสียงและความหมาย.
ในภาษาจีนโบราณ 霸  มีความหมายและการออกเสียงคล้ายกับ 伯  ทั้ง อู่ปา และ อู่ปัว สามารถแปลได้ว่า 'ห้าอธิราช' 五 (อู่) แปลว่า 'ห้า' ตามตัวอักษร แต่ในบริบทของภาษาจีนโบราณยังหมายถึงความสมบูรณ์ด้วย
ระบบเจ้าอธิราช.
แนวคิดเรื่องความเป็นเจ้าอธิราชเกิดขึ้นจากความอ่อนแอของราชวงศ์โจวตะวันออก ในขณะที่ราชวงศ์ก่อนหน้าคือราชวงศ์โจวตะวันตก ก็เป็นระบบศักดินาเช่นกัน แต่ราชสำนักก็แข็งแกร่งพอที่จะสั่งการให้นครรัฐส่วนใหญ่เชื่อฟังคำสั่ง การสวรรคตของพระเจ้าโจวโยวและการปล้นเมืองหลวงของราชวงศ์โจวเมื่อ 771 ปีก่อนคริสตกาล ทำให้ราชสำนักส่วนกลางไม่สามารถป้องกันได้และสุดท้ายก็ขึ้นอยู่กับการคุ้มครองของรัฐใกล้เคียง
ห้าอธิราช.
นี่คือรายพระนามห้าอธิราชที่พบบ่อยที่สุดจาก 2 หลักฐาน
รายพระนามจากฉื่อจี้
รายพระนามจากซุ่นจื่อ
เจ้าอธิราชสองพระองค์แรกถูกอ้างถึงอย่างกว้างขวางในแหล่งข้อมูลหลักดังนั้นจึงไม่ค่อยโต้แย้งเพราะฉีหวนกง และจิ้นเหวินกง เองได้รับพระราชทานอย่างเป็นทางการจากกษัตริย์แห่งราชวงศ์โจว เมื่อ 679 ปีก่อนคริสตกาล และ 632 ปีก่อนคริสตกาล ตามลำดับ
กองบังคับการตำรวจรถไฟ

กองบังคับการตำรวจรถไฟ  (อักษรย่อ บก.รฟ.) เป็นอดีตหน่วยงานตำรวจระกับกองบังคับการ สังกัดกองบัญชาการตำรวจสอบสวนกลาง (บช.ก.) สำนักงานตำรวจแห่งชาติ ซึ่งถูกยุบตามผลของ พระราชบัญญัติตำรวจแห่งชาติ ฉบับ พ.ศ.2565 ในเดือน ตุลาคม พ.ศ.2566 มีอำนาจหน้าที่กำกับดูแลการสืบสวนสอบสวน และการป้องกันปราบกรามการกระทำความผิดทางอาญา รวมไปถึงความปลอดภัยในเขตพื้นที่อันเกี่ยวเนื่องกับการรถไฟแห่งประเทศไทยทั่วประเทศ อันได้แก่ สถานีรถไฟ ทางรถไฟ ขบวนรถไฟ จุดถ่ายโอนสินค่า และที่พักสินค้า รวมไปถึง ที่ดินอันเป็นทรัพย์สินของการรถไฟ 
ปัจจุบันทาง บช.ก. ได้จัดตั้ง ศูนย์รักษาความปลอดภัยบนขบวนรถไฟ (ศปรฟ.บช.ก.) ขึ้นมาทำหน้าทดแทน ตามการขอความอนุเคราะห์จากการรถไฟแห่งประเทศไทย
ประวัติ.
กองตำรวจรถไฟ ได้ถูกจัดตั้งขึ้นในปี พ.ศ. 2437 สามปีหลังจากการจัดตั้งกรมรถไฟหลวง ณ สถานีรถไฟกรุงเทพ (หัวลำโพง) โดยพระบาทสมเด็จพระจุลจอมเกล้าเจ้าอยู่หัว โดยมีการดำเนินการครั้งแรกในปี พ.ศ. 2443 ในเส้นทางรถไฟสาย กรุงเทพ-นครราชสีมา มีหน้าที่ป้องกันภัยรถไฟ และผู้โดยสาร จากการก่ออาชญากรรม ตลอดจนการป้องกันขับไล่สัตว์ป่าดุร้าย ภายหลังราวปี 2494–2500 พล.ต.อ.เผ่า ศรียานนท์ อธิบดีกรมตำรวจในขณะนั้น ได้มีคำสั่งให้ยกสถานะเป็น กองบังคับการ เพื่อเพิ่มอำนาจหน้าที่และอัตรากำลังพลให้เพียงพอต่ออัตราการเกิดอาชญากรรมที่เพิ่มมากขึ้น รวมไปถึงเส้นทางเดินรถ สถานี และปริมาณการเดินรถและผู้โดยสารที่มากขึ้น ในปี 2548 ได้มีการโอนให้หน่วยมาสังกัดกองบัญชาการตำรวจสอบสวนกลาง 
การยุบหน่วยงาน.
ตามที่ราชกิจจานุเบกษาได้เผยแพร่ พระราชบัญญัติตำรวจแห่งชาติ พ.ศ. 2565 ฉบับใหม่ มีเนื้อหาให้มีการดำเนินการยุบยกเลิกกองบังคับการตำรวจรถไฟในเดือนตุลาคม 2566 หลังจากการดำเนินงานของหน่วยมากว่า 126 ปี ซึ่งแผนการดำเนินการดังกล่าวนั้นก็ไม่เป็นที่เห็นด้วยนักในหมู่ประชาชนผู้ใช้รถไฟ ตลอดจนนักท่องเที่ยวชาวต่างชาติ เจ้าหน้าที่ประจำขบวน และเจ้าหน้าที่สถานีรถไฟ จากการสำรวจเบื้องต้นโดยสำนักข่าวไทยพีบีเอส ทั้งนี้ปัจจุบัน (พ.ศ. 2566) ตำรวจรถไฟมีกรอบอยู่ที่ 870 อัตรา มีเจ้าหน้าที่ปฏิบัติงานอยู่ที่ 738 อัตรา มีความจำเป็นที่ต้องจัดหาตำแหน่งใหม่ให้หลังจากการยุบหน่วย ซึ่งจะยุติการปฏิบัติงานในวันที่ 17 ตุลาคม พ.ศ. 2566
ศูนย์รักษาความปลอดภัยบนขบวนรถไฟ (ศปรฟ.บช.ก.).
ก่อนการยุบ บก.รฟ. การรถไฟแห่งประเทศไทย และกองบัญชาการตำรวจสอบสวนกลาง ได้ลงนามบันทึกความเข้าใจว่าด้วยการแก้ไขปัญหาอาชญากรรมในเขตระบบรถไฟ เพื่อเป็นข้อตกลงให้ทางสำนักงานตำรวจแห่งชาติ ในส่วนของ บช.ก. มีอำนาจดูแลความปลอดภัยในขบวรรถไฟ รวมไปถึงจัดกำลังเจ้าหน้าที่ตำรวจเข้าเข้ามาดูแลในขบวน แม้ว่าจะมีการยุบหน่วยงานที่รับผิดชอบโดยตรงก็ตาม โดยหลังจากมีการยุบกองบังคับการตำรวจรถไฟ ทาง บช.ก. จึงจัดตั้ง "ศูนย์รักษาความปลอดภัยบนขบวนรถไฟ (ศปรฟ.บช.ก.)" ซึ่งมีกำลังตำรวจราว 200 นาย มีขอบเขตดำเนินการบนขบวนรถไฟและแนวทางปฏิบัติงานยังเป็นไปเช่นเดิม เหมือนที่เคยมีกองบังคับการตำรวจรถไฟอยู่เดิม โดยจะประจำการบนขบวนรถไฟประมาณ 30 ขบวน ขบวนละ 2-3 นาย มีอำนาจดำเนินการจับกุมตามปกติ และจะได้รับกรอบวงเงินเบี้ยเลี้ยงขบวนรถและค่าที่พัก จาก รฟท. ตามเดิมที่เคยให้ตำรวจรถไฟที่ผ่านมาทุกปี แต่บ้านพักและที่ทำการ รวมไปถึงสถานีตำรวจรถไฟ (ส.รฟ.) ยานพาหนะ และอุปกรณ์พิเศษอื่น ๆ ยังคงต้องส่งมอบคืนให้แก่การรถไฟ 
โครงสร้างหน่วยงาน.
กองบังคับการตำรวจรถไฟ มีสถานะเป็นกองบังคับการในสังกับกองบัญชาการตำรวจสอบสวนกลาง โดยปัจจุบันมีอัตรากำลังพลกว่า 738 นาย กระจายอยู่ใน 15 สถานีตำรวจรถไฟ (ส.รฟ.) ตามเส้นทางรถไฟ และมีหน่วยบริการอยู่ตามสถานีรถไฟ 40 แห่ง โดยปัจจบันมี พล.ต.ต.ชัยรพ จุณณวัตต์ เป็นผู้บังคับการ (ผบก.รฟ.)
พระเจ้าศรีชยนาศแห่งศรีวิชัย

พระเจ้ามหาราชาศรีชยานาสแห่งศรีวิชัย (Sri Jayanas of Srivijaya) เป็นพระเจ้ามหาราชา (จักรพรรดิ) พระองค์แรกของอาณาจักรศรีวิชัยและเป็นผู้ก่อตั้งราชวงศ์ไศเลนทร์ ชื่อของพระองค์ถูกกล่าวถึงในจารึกศรีวิชัย ในปลายศตวรรษที่ 7 ขนานนามว่า “ จารึกสิทธยาตรา “ ซึ่งอธิบายเสด็จพระราชดำเนินอันศักดิ์สิทธิ์ของพระองค์เพื่อไปรับพรและพิชิตดินแดนอาณาจักรใกล้เคียง พระองค์ทรงครองราชย์ในช่วงปลายศตวรรษที่ 7 ถึงต้นศตวรรษที่ 8 ในช่วงระหว่าง พ.ศ. 1214-1245
พระราชประวัติ.
พระภิกษุอี้จิง พระชาวจีนที่เดินทางมาศรีวิชัยและจำพรรษาอยู่เป็นเวลา 6 เดือน ในปี พ.ศ.1214 รู้สึกประทับใจในความเอื้ออาทร ความเมตตา และได้รับการต้อนรับเป็นอย่างดีจากพระมหากษัตริย์แห่งศรีวิชัย พระมหากษัตริย์ที่กล่าวถึงในบันทึกของพระภิกษุอี้จิง ต่อมาได้รับการเชื่อมโยงกับพระมหากษัตริย์ที่กล่าวถึงในจารึกศรีวิชัย ที่เก่าแก่ที่สุด (พ.ศ.1225) ที่จารึกเนินเขาเคะดูกัน ค้นพบในปาเลาบัง อย่างไรก็ตาม นักประวัติศาสตร์ภายหลังได้ลดการตีความคำจารึกว่าเชื่อมโยงกับบันทึกของพระภิกษุอี้จิง
จารึกเนินเขาเคะดูกัน พ.ศ.1226 กล่าวถึงพระมหากษัตริย์ชื่อ ศรีชยานาส ที่เสด็จพระราชดำเนินไปสิทธยาตรา (เสด็จพระราชดำเนินอันศักดิ์สิทธิ์) โดยทางเรือ พระองค์ออกจาก มินางะทามวัน พร้อมกับทหาร 20,000 นาย มุ่งหน้าไปยัง มาจาป และพิชิตดินแดนอาณาจักรต่างๆ จารึกอื่นๆ บอกถึงการเสด็จพระราชดำเนินไปสิทธยาตราและพิชิตศรีวิชัย และพื้นที่โดยรอบ เช่น จารึกโกตากาปูร์ ที่ค้นพบในเกาะบังกา การังบราฮี ที่ค้นพบในจัมบี และปาลาสปาเซมาร์ที่ค้นพบในภาคใต้ของจังหวัดลัมปุง ทั้งหมดที่กล่าวถึงเหตุการณ์เดียวกัน จารึกทั้งหมดนี้สรุปได้ว่า ศรีชยานาส ได้ก่อตั้งอาณาจักรศรีวิชัย หลังจากเอาชนะอาณาจักรต่างๆ ใน จัมบี ปาเล็มบัง ลัมปุง และบังกา และพระองค์ยังเสด็จพระราชดำเนินไปทำสัมพันธไมตรีทางทหารกับอาณาจักรสุวรรณภูมิ ที่อาจมีส่วนสนับสนุนจนทำให้อาณาจักรตะรุมนครในชวาตะวันตกเสื่อมโทรม